Чоршанба, 25 Январ 2017 23:18\t“Шапка инқилоби”нинг илк қурбонлари\t1925 йил 7 декабр. Қишнинг навбатдаги совуқ тонги... Эрталaб бир гуруҳ миршаблар Истамбулнинг энг кўҳна туманларидан ҳисобланган Фотиҳдаги бир уй эшигини қоқдилар. Эшикни очган қари аёл махсус полиция кийимидаги кишиларни кўриб ҳайрон қолди. -Биз Атиф Хўжани излаяпмиз, - деди миршабларнинг бири. -У биз билан бирга маҳкамага бориши керак! - қўшимча қилди бошқаси.\nБатафсил ...\tСешанба, 27 Декабр 2016 22:14\tТуркиянинг хавфсизлик эшиги: Ал-Боб\tТуркиянинг ИШИД ва КИП террор ташкилотларини чегара худудларидан узоқ тутиб, “террор давлатчилиги”нинг олдини олиши ва Сурия қочоқларини ишонч билан ерларига жойлаштириши учун чегарага 30 километрлик узоқликда жойлашган Боб вилоятини қутқариши керак. Бўлим номи:\nБатафсил ...\tПонедельник, 19 Декабр 2016 23:19\tРоссиянинг Туркиядаги элчиси отиб ўлдирилди\tРоссиянинг Туркиядаги элчиси Андрей Карлов қуролли ҳужум қурбони бўлди. Бу ҳақда Россия Ташқи ишлар вазирлигининг расмий вакили Мария Захарова хабар берди.\nБатафсил ...\tЯкшанба, 18 Декабр 2016 12:07\tТУРКИЯ: Дунёвий тараққиёт ва мафкуравий таназзул...\tХХ аср бошларида Туркияда содир бўлган воқеалар наинки мамлакат ижтимоий, сиёсий ҳаёти, балки маърифий, ахлоқий муҳити муҳитини ҳам тубдан ўзгартириб юборди. Бир неча йил ичида асрлар давомида ҳукмронлик қилган Усмонийлар салтанати барбод бўлди. Унинг ўрнида Туркия деб ном олган янги дунёвий мамлакат юзага келди. Янги дунёвий мамалкатда амалга оширилган дастлабки ислоҳотлар фуқароларни исломий ўзлигидан маҳрум қилишга қаратилгани билан оғриқлидир. Бунинг аччиқ ҳосиласи ҳалигача мусулмон дунёсида сезилиб турибди. Орадан бир асрга яқин вақт ўтганига қарамай Туркияда мафкура жиҳатидан ҳам фирқаланиш давом этмоқда. Бўлим номи:\nБатафсил ...\tШанба, 03 Декабр 2016 06:45\tТУРКИЯ: Янги конституция лойиҳаси\tТуркиядаги Адолат ва Ривожланиш Партияси Бинали Йилдирим ва мухолиф Миллий Ҳаракат Партияси Девлет Бахчели етакчилигида давлатнинг янги конституцияси учун лойиҳа ишлаб чиқишди. Бу ҳақида Туркиянинг НТВ телеканали хабар қилди.\nБатафсил ...\tжума, 18 Ноябр 2016 22:19\tТуркия алоқалар мустаҳкамланишини хоҳлайди\tЎзбекистон ва Туркия алоқалари 4 декабрдан кейинги сайловлар ўтиши билан албатта яхшиланишни бошлаши керак, дея таъкидлади Туркия президенти Ражаб Тойип Эрдўған. Бу ҳақида бир неча турк ва ўзбек оммавий ахборот воситалари хабар берди.\nБатафсил ...\tЧоршанба, 16 Ноябр 2016 21:33\tТуркия ҳайратда!\tЯрим миллионга яқин томошабинлар Муҳаммад саллоллоҳу алайҳи вассалам номи остидаги филмни аллақачон кўриб улгуришди. Бўлим номи:\nБатафсил ...\tСешанба, 01 Ноябр 2016 14:11\tОхирги ўн йил ичида Туркияда 9000га яқин масжид қурилган\tТуркия дин ишлари бўйича бошқармаси берган маълумотга кўра, 2005-2015 йиллар оралиғидаги ўн йил ичида турк мусулмонлари учун 8985 масжид ибодат учун фойдаланишга топширилган, деб ёзади islamisemya.com нашри.\nБатафсил ...\tШанба, 29 Октябр 2016 08:27\tТуркия масжидларида PokemonGO ўйинига нисбатан таъқиқ жорий этилди\tОхирги пайтларда аксарият смартфон фойдаланувчиларининг асосий овунчоғига айланиб қолган “PokemonGO” виртуал ўйини Туркия мусулмонлари томонидан таъқиққа учради. Туркия дин ишлари бўйича бошқармаси бу ўйинни масжид ҳудудида, айниқса, намоз вақтларида фойдаланишни нотўғри амал деб танқид қилди, таъкидлайди islamisemya.com нашри.\nБатафсил ...\tВ началоНазад12ВперёдВ конец\tСтраница 1 из 2\tКалит сўзлар Ўзбекистон\tАмерика\tАфғонистон\tАҚШ\tБритания\tБуюк Британия\tГермания\tДубай\tИШИД\tИроқ\tИсроил\tКаъба\tМакка\tМосква\tОлимлар\tПутин\tРоналду\tРоссия\tСаудия\tСаудия Арабистони\tСурия\tТеррор\tТрамп\tТуркия\tХитой\tЭрон\tаёллар\tвидео\tжазо\tзарар\tимом\tисломофобия\tкитоб\tмасжид\tмуслима\tнамоз\tрисола\tтерроризм\tуруш\tфатво\tшиа\tўлим\tҚирғизистон\tҚозоғистон\tҚуръон\tҲалаб\tҲизбуллоҳ\tҳалокат\tҳибс\tҳижоб\tЯнги Дунё - Жонли Журнал. Abu Muslim (c) 2015-2017 йил


«Ногиронликни ким белгилайди?» – MEHRTILSIMI.uz\nСаламат Авезов 14.10.2016\tFikr bildirganlar yo’q 1 032 кўрилди\nНогирон инсонлар қандай имтиёзларга эга? Ногирон инсонларга қандай имтиёзлар бор?\n«Агар иш беришмаса…»\n— Туғма ногиронман. Анчадан буён тенгдошларим каби иш-лаб, юртимиз ривожига ҳисса қўшишни ўйлайман. Аммо би-рор ташкилотга иш сўраб борсам, «Ногиронсан, ногиронларга иш бермаймиз», деб қайтариб юборишларидан чўчийман. Айтингчи, мен каби иогирон инсонларни ҳам ишга қабул қилишлари мумкинми?\n○ техника воситалари ёки бошқа воситалар (ўриндиқли аравачалар, протез-ортопедин буюмлари, овоз кучайтиргич аппаратлар…);\nAvvalgi Avvalgi sahifa: “Ногирон пенсияга чиқса, стаж инобатга олинмайдими?”\nKeyingi Keyingi sahifa: “Ногиронларга ҳайдовчилик гувоҳномасини бериш мумкинми?”


Президент ҳарбий хизматчиларнинг ижтимоий аҳволини яхшилашни буюрди\n11 Март 09:52\nNUR-SULTAN. Kazinform – Қазақстан Президенти Қасим-Жомарт Тоқаев Мудофаа вазири Нурлан Ермекбаевни қабул қилди, деб хабар беради Kazinform Ақордага таяниб.\nҚуролли Кучларнинг Олий Бош Қўмондонига Қуролли Кучларни шакллантириш ва ривожлантириш концепциясини ишлаб чиқиш, шунингдек, дунёдаги замонавий таҳдидларни ҳисобга олган ҳолда қурол, ўқ-дорилар ва ҳарбий техникаларни инвентаризация қилиш ва текшириш тўғрисида маълумот берилди.\nНурлан Ермекбаев Қасим-Жомарт Тоқаевга вазирликнинг геосиёсий ва иқтисодий таҳдидларни мониторинг қилиш ва халқаро ҳарбий ҳамкорлик бўйича олиб бораётган ишлари тўғрисида гапириб берди. Шунингдек, у мамлакат Қуролли Кучларини самарали бошқариш ва унинг мудофаа қобилиятини оширишга қаратилган қонун лойиҳаси ишлаб чиқилгани ҳақида маълумот берди.\nДавлат раҳбари Қуролли Кучлар, ўқ-дорилар омборлари, полигонлар ва ҳарбий шаҳарчалар инфратузилмасини такомиллаштиришга алоҳида эътибор қаратди.\nУчрашув якунида Олий Бош Қўмондон Мудофаа вазирига ҳарбий хизматчиларнинг ижтимоий аҳволини яхшилаш ва ҳарбий тайёргарлик сифатини ошириш, шунингдек, ҳарбий интизомни кучайтириш чораларини кўриш бўйича бир қатор аниқ вазифалар юклатди.\nҚасим-Жомарт Тоқаев Швейцария Президенти билан музокара ўтказди\n3 Қозоғистонлик нокаутчининг WBC чемпионлиги учун жангдаги рақиби маълум бўлди\n4 Мюнхенда Иккинчи жаҳон уруши давридан қолган авиабомба портлади\n5 Владимир Путин Елбасы Нурсултон Назарбоевга табрик йўллади


Фарғона сохта пул ишлаб чиқарувчилар қўлга тушди\n14:35 / 16.05.2016\nФарғона вилояти ИИБ ходимлари томонидан ўтказилган тезкор тадбир натижасида Бувайда туманидаги савдо шохобчаларидан бирида қалбаки пул билан муомала қилаётган шахслар қўлга олинди. Бу ҳақда “Постда” нашри ёзмоқда.\nАниқланишича, Учкўприк туманида яшовчи М.Фурқат ва А.Даврон дўкондан ёнилғи-мойлаш маҳсулотларини харид қилиб, сотувчига юз дона 5000 сўмлик купюрадаги пулни тақдим этган. Ушбу пуллар экспертизадан ўтказилганида оддий қоғоздан қўлбола усулда тайёрлангани маълум бўлди.\nЮқоридаги ҳолат бўйича жиноят иши қўзғатилди.


Бу сафар Financial Times: Илон Маск иккинчи марта «Йил одами» деб топилди – Kommers.uz\nМиллиардерлар\t7:30 | 16.12.21\nБу сафар Financial Times: Илон Маск иккинчи марта «Йил одами» деб топилди\nНашр миллиардерни автомобиль саноатидаги инқилобчи деб атади.\nБуюк Британиянинг дунёга машҳур Financial Times газетаси Tesla раҳбари Илон Маскни электромобиллар саноатида қилган ишлари учун «Йил одами» деб топди. Tesla электромобиллар бўйича жаҳон етакчисига айланди ва кўплаб автомобиль ишлаб чиқарувчиларни электромобилга эътибор қаратишга ундади.\n«Узоқ вақт давомида автомобиль саноатининг қолган қисми Tesla ва мени аҳмоқ ҳамда фирибгар деб атаган. Улар электромобиллар ишламаслигини, биз масофа ва унумдорликка эриша олмаслигимизни ва эришганимизда ҳам уларни ҳеч ким сотиб олмаслигини айтди», дея Маскнинг сўзларини келтиради газета.\nFT муҳаррири Рула Халаф Илон Маскни автомобиль саноатидаги инқилобчи, деб атади.\nҚайд этиш керакки, Маск ҳозирда дунёдаги энг бой одам бўлиб, унинг Tesla компанияси тахминан 1 триллион долларга баҳоланмоқда, бу эса Ford Motor ва General Motors’нинг умумий қийматидан ҳам қимматроқдир. АҚШ Сенатидаги демократлар миллиардерлар акциялари ва савдо активларига солиқ солишни талаб қилгани учун Маск сўнгги бир неча ҳафта ичида Tesla компаниясининг қарийб 13 миллиард долларлик акцияларини сотди.\n«Агар сиз 2 сонияга кўзингизни очсангиз, бу йил мен тарихдаги барча америкаликлардан кўра кўпроқ солиқ тўлашимни тушунган бўлардингиз», — дейди Маск.\n13 декабрь куни Илон Маск Time журнали томонидан «Йил одами» деб топилганди.


Ўзбекистон Суперлигасида 11-ўринни эгаллаган жамоа Туркияда йиғин ўтказади\n26 январь, 13:33\nБекободнинг “Металлург” жамоаси машғулотларнинг иккинчи босқичини Тошкентда бошлади. Жамоа аъзолари ва мураббийлар штаби 24 октябрь санасида пойтахтга келиб, меҳмонхонага жойлашишди. Шу куннинг ўзидаёқ машғулотлар бошлаб юборилди. Бу ҳақда клуб матбуот хизмати хабар берди.\nЛуисма Эрнандес бошчилигидаги мураббийлар штаби ҳар куни футболчиларнинг жисмоний тайёргарликни тиклаш, тўп билан ишлаш, ўйинчиларнинг майдонда бир бирларини тушиниш жараёнларини шакллантиришга катта эътибор қаратмоқда. Тошкентдаги йиғин 1 февраль санасига қадар давом этади. Машғулотлардан ташқари назорат кўрик учрашуви ўтказиш ҳам режалаштирилган.\nПойтахтдаги йиғин якунлангач, “Металлург” жамоаси 3 февраль санасида Туркиянинг Анталия шаҳрига учиб кетади ва тайёргарликнинг учинчи босқичи хорижда давом эттирилади.


Қўлни кўксига қўйиб саломлашиш инсон зийнатидир - hudud24.uz\n2021, 15-Aprel | 22:07\nБош саҳифа Таҳлил Қўлни кўксига қўйиб саломлашиш инсон зийнатидир\nҚўлни кўксига қўйиб саломлашиш инсон зийнатидир\n10:39 / 05-04-2020\nКуни кеча бўлиб ўтган видеоселекторда давлатимиз раҳбарининг Ўзбекистон халқига қилган мурожаатидаги ҳар бир сўз юрагимга муҳрланиб қолди. Айниқса, юқоридаги, “Касалликни маҳалламизга, уйимизга, оиламизга олиб кирмаслик учун энг аввало ўзимиз масъулмиз”деган сўзларини мен ўйлайманки, видеоселекторда иштирок этган, телевизор орқали томоша қилган, интернет-сайтлар орқали мурожаатни ўқиган ҳар бир ўзбекистонлик фуқаро қулоғига қуйиб олди.\nКўз олдимизда ҳаммамиз учун сабоқ бўлувчи воқеалар рўй бермоқда. Аввало Хитой, сўнгра Европанинг юраги – Испания ҳамда Италияда, сўнгра, Америка Қўшма Штатларида шу кунларда коронавирусни юқтирганларнинг сони кунига минглаб кўпаяётгани ҳамда инфекция туфайли вафот этаётганлар сони бўйича биринчи ўринга чиқиб олгани ҳақида хабарлар ҳаммамизни огоҳликка чорлайди.\nПрезидентимиз бежизга “япон феномени”ни ҳақида сўзлар экан, аслида, мавжуд бўлган, ота-боболаримиздан қолган урф-анъаналарга қайтишимизни, қўлимиз кўксимизда саломлашишни яна урфга киритишимиз, шахсий масофани сақлаш, тез-тез кийим алмаштириш, юз-қўлни ювиш, тўла ювиниш, тўғри овқатланиш, фаол турмуш тарзини оиламизда жорий қилишимизни тавсия қилди.\nТан олиб айтайлик, кўчада кўрган танишимиз қўлини кўксига қўйиб саломлашса кўпроқ хурсанд бўламизми ёки ёшимиздаги тафовутга қарамасдан қўл узатиши, ундан ҳам баттари, қучоқлашиб, европадагидек ўпишиб кўришишга интилишидан хурсанд бўламизми? Менимча, албатта, биринчиси мақбул йўл, чунки, унинг бизга бўлган ҳурмати ёки биз қўлимизни кўксимизга қўйиб саломлашсак, бизнинг унга бўлган ҳурматимиз яққол намоён бўлади. Албатта, қалбларга илиқлик олиб киради.\nШу билан бирга бир ёмоннинг бир яхши томони бўлади, деганларидек, “Уйда қолинг!” тавсиясига амал қилиб уйда ўтирганлар, иш жойидан таътилга чиқиб, уйда ўтирган юртдошларимиз, коронавирус туфайли Сизга йил давомида бирга бўлолмаган оиласи даврасида, ўғил-қизлар билан сирлашиб, уларнинг орзу-умидларини, ҳаётга бўлган қарашларини тинглаб, ўрганиб, аҳил ва иноқ, бир мақсадни кўзлаган оила бўлиш учун яна бир имконият берилди.\nЯратганнинг инояти туфайли, шу кунларда оилалар, қўни-қўшни, маҳалла, бир кўчада яшайдиган хонадонлар жипслашди. Болалар ниҳоят ишловчи ота-оналари билан мулоқот қилиш, дарсларига ёрдам сўраш, қизиқишларини бўлишиш имкониятига эга бўлдилар. Ота-оналар ушбу синов кунларида ўзларининг сабр-бардоши, бир-бирларига бўлган муносабатлари билан фарзандларига ибрат бўлиш пайти келди.\nЯна бир гап. Бугун бутун-бутун ташкилотлар, тадбиркорлик корхоналари тўхтаб турибди. Албатта, Президентимиз томонидан кечагина имзоланган иқтисодиётни, тадбиркорларни фаол қўллаб-қувватлаш буйича Фармонда уларга кредитлар бўйича қатор имтиёзлар, солиқ ва божлардан енгилликлар берилди.\nАммо деҳқончилик ишлари давом этяпти, чунки, “қиш ғамини кузда е” деганларидек, деҳқонларимиз куз ғамида бугунги таҳликали кунларда ҳам экин-тикин ишларини тўхтатганлари йўқ.\nАзиз юртдошлар, ҳовлиларда яшасангиз, бир парча ерга сепилган уруғ нафақат ёз-куз давомида қозонингизни қайнатади, яхши ҳосил бўлса қишда ҳам кунингизга ярайди. Болаларни ёнга олиб, редискаю кўк пиёз, помидор-у булғор қалампири, картошка экиш, умид билан қадалган кўчатларни парваришлашга не етсин? Бу кунлар ҳам ўтар-кетар, аммо болаларнинг ёдида Сиз берган ибрат сабоғи мангуга сақланиб қолади.\nФақат давлатимиз раҳбари ва шифокорлар тавсияларига қулоқ тутиб, ўзимизни, оиламизни омон сақласак, бас.\nФақат оиламизга, уйимизга, маҳалламизга касалликни етаклаб келмайлик. Бепарволигимиз эндигина болаларини уйлаб-жойлаб, қизларини узатиб, невара эркалатиш пайтига келган ота-оналаримизни, бобо-бувижонларнинг ҳаётига нуқта қўймасин.\nЎзим ҳар куни ишга қатнайман. Ҳар куни тиббиёт ниқобим ва қўлқопларни кийиб “Бисмиллоҳ” деб уйдан чиқмасдан олдин ўғил-қизларимга, турмуш ўртоғимга қайта-қайта кўчага чиқмасликларини тайинлайман. Ишдан қайтганимда мени кўриб, югуриб келган фарзандларим билан кўришишдан аввал усти-бошимни алмаштириб, қўлларимни совунлаб ювиб, сўнгра кўришамиз. Ҳаётимнинг мазмуни бўлган болаларимга зиён олиб келишим мумкинлигини ўйласам, титраб кетаман.\nАзиз ватандошлар, келинг аҳил бўлиб, уйда қолайлик! Ишга чиққанларимиз ҳам карантин тартиб-қоидаларига риоя этайлик, чунки бизни уйда оиламиз, фарзандларимиз кутмоқда. Уларнинг ҳаётини хавфга қўйишга маънан ҳаққимиз йўқ.\nСирдарё вилоят адлия бошқармаси бошлиғи\nАввалги мақолаКоронавирус касаллигига қарши курашиш республика махсус комиссиясининг ахбороти\nКейинги мақолаҲудудларда қатнов ҳолати қандай? (+фотожамланма)\nДавлат хизматлари сони 200 тага етказилади\nҲақ эвазига хизмат кўрсатиш шартномасининг ўзига хос хусусиятлари нималардан иборат?\nАдлия вазирлиги: ерга ва уй-жойга бўлган ҳуқуқларни таъминлашдаги муаммоларга чек қўйилиши лозим\nСуд-ҳуқуқ масалалари бўйича оммавий қабул натижалари қандай бўлди? 16:40 / 15-04-2021\nЁлғон хабарни қандай фарқлаш мумкин? 16:17 / 15-04-2021\nАдлия аралашгач тадбиркорнинг 5 миллиард сўмлик кўчмас мулки давлат рўйхатидан ўтказилди 15:18 / 15-04-2021\nКадастр ҳужжатини ҳар 5 йилда янгилаб туриш керакми? 15:02 / 15-04-2021\nАҳоли ва тадбиркорларга кўрсатиладиган давлат хизматлари тўғрисида маълумот бериш тизимида нималар ўзгарди? 14:36 / 15-04-2021\n“Tashkent Law Spring” II Халқаро юридик форумининг биринчи сессиясида қайси мавзу муҳокама марказида бўлади? 14:26 / 15-04-2021\nКелинимиз нотариал тасдиқланган ишончнома билан акам номидан судда қатнашса бўладими? 09:56 / 15-04-2021\nДавлат хизматлари сони 200 тага етказилади 09:46 / 15-04-2021\nDilfuza Ergasheva - 09:46 / 15-04-2021 0\n17:05 / 13-04-2021\n09:26 / 10-04-2021\nКўнгилочар объектлар тунги вақтда ишлаш учун рухсатнома олиши шартми?\n17:45 / 09-04-2021\nҲуқуқий экспертиза институтининг назарий жиҳатлари\n17:15 / 07-04-2021


Смартфон радиацияси сичқонда саратонни келтириб чиқарди, одамда-чи? - Terabayt.Uz\nСмартфон радиацияси сичқонда саратонни келтириб чиқарди, одамда-чи?\nСўнгги йилларда мобил алоқа, аниқроғи смартфоннинг инсон саломатлигига таъсири хусусида кўплаб баҳс-мунозаралар давом этмоқда. Бироқ, бундай фикрлар одамларни смартфондан янада кўпроқ ҳамда фаолроқ фойдаланишдан тўхтатиб қўя олгани йўқ.\nАмерика Қўшма Штатлари ҳукуматининг олимлари смартфондан тарқалаётган тўлқиннинг инсон миясига таъсирини яқиндан ўрганиб кўришди. Атроф-муҳит таъсирини ўрганиш миллий институтининг Миллий токсикология лойиҳаси доирасида ўтказилган синов жараёнлари аввалига сичқонларда татбиқ қилинди.\nҲаддан ташқари радиоактив нур йўналтирилганида, сичқонларнинг 6 фоизида юракка яқин ҳудуддаги асаб толаларида ўсма касаллигининг ривожланиши кузатилган. Гап шундаки, тажриба чоғида эркак сичқонлар инсон смартфонда суҳбатлашаётган чоғда ҳосил бўладиган нурланишдан бир неча баробар кўпроқ нур олган. Айнан шу боис, уларнинг саломатлигида муаммолар кузатилган. Бундай нурланиш дозаси дунёдаги бирор бир гаджетдан ажралиб чиқмайди.\nОлимларнинг хулосаларига кўра, радиоактив нурдан фарқли равишда, смартфон алоқага уланиши учун ўзидан тарқатаётган радиочастота тўлқинлари мутлоқ зарарсиз экан. Смартфондан фойдаланиш саратонни келтириб чиқаради, деган фикр-мулоҳазалар мутлоқ асоссиз экан.\nРадиочастота нурланишидан фарқли равишда, рентген ёки микротўлқинли печдан нурланиш зарарли экани қайд этилган.\nШундай савол туғилади: унда смартфон инсон танасида саратонни келтириб чиқариши ҳақидаги маълумотлар қаердан пайдо бўлган? Гап шундаки, бир неча йил олдин бир гуруҳ олимлар смартфондан тарқалаётган нурнинг зарарли эканини исботлаш учун тажриба учун танланган сичқонларни 2 йил давомида кунига 9 соат мобайнида тинимсиз нурлантирганлар. Инсон билан қиёсланса, бу давр 70 йилни ташкил қилади. Яъни, бу нурланиш инсонларга таъсир қилиши учун уларни 70 йил мобайнида тўхтовсиз нурлантириш керак бўлар эди.\nАҚШ ҳукуматининг Озиқ-овқат ва дори-дармон бошқармаси ҳам 2 февралда расмий баёнот билан чиққан ва аввалги тажриба амалдаги ҳолатга тўғри келмаслигини, нотўғри усулда ва шароитда ўтказилганини эълон қилган.\nАнглаш мумкинки, смартфондан фойдаланиш чоғида ундан тараладиган нурланиш даражаси ўта паст. Америка саратон жамияти бош шифокори Доктор Отис Браулининг фикрича, смартфон ва саратон ўртасидаги боғлиқлик эҳтимоли жуда кам. "Биз смартфонларга қўйилган ҳозирги хавфсизлик талаблари одамлар саломатлиги учун безарар эканига ишонамиз", дейди мутахассис.\nМазкур тажриба натижаларига кўра, кун давомида смартфонда соатлаб суҳбат қурган тақдирда ҳам, бу сизнинг соғлигингизга таъсир қилмайди. Бироқ, сарф қилинаётган вақтингизнинг чегараланган эканини ёдда тутинг.\nСаратон асосан гамма-нурланиш, радон ва рентген нурланиш, яъни танадаги кимёвий моддаларга таъсир қиладиган нурланишлар билан боғлиқ. Бундай радиацияда иссиқлик кўринишидаги қувват ҳосил бўлади. Смартфон ва микро тўлқинли печлардан эса ионлашмаган, хавфсиз тўлқинлар ажралиб чиқади.\n#смартфон ва саломатлик #электромагнит нурланиши


Элбошига урилган “тарсаки” ёхуд қайтар дунё | Qalampir.uz\nТаҳлил\t23 Январь 20:24 80612\n“Ҳокимият ўзганинг соясини ҳам сиғдирмайди”\nЖорий йил бошида Қозоғистонда бошланган талатўплар бутун дунё афкор ахборот оммасини ўзига қаратди. Газ нархининг оширилиши важи билан кўчаларга чиққан оламон оқибатда газ ва бензин нархининг тушишига эришса-да, кўнгли тинчимади. “Халқ денгиздир, халқ тўлқиндир, халқ кучдир” деганлари шу бўлса керак. Тинч намойишлар қонли тўқнашувларга, қуролли қўпорувчилик ҳаракатларига айланиб кетди. Бунда одам ўлдирилди, бунда ҳокимлик ёқиб юборилди, бунда Элбоши саройига ўт қўйилди, бунда Назарбоев ҳайкали қўпорилди, бунда бегуноҳ, ҳали оқ-қорани таниб улгурмаган болалар қурбон бўлди.\nҲаққини сўраган халқни террорчи дейдиганлар доим топилади. Бу сафар ҳам топилди. Бандит дедилар. Террорчи тамғасини қўйдилар. Албатта, оддий одамлар норозлигидан ўз манфаати йўлида фойдаланиб қолган кучлар бўлди. Ҳа, аслида улар намойишлардан катта фойда кўрди. Улар халқнинг қўлига қурол тутқазди. Улар қозоқ фуқаросини қардоши, қондошига қарши қайради. Улар бир неча кечада юзлаб одамларнинг ўлим сценарийсини тузиб берди.\nАйрим сиёсатчилар бу воқеаларни Ғарб уюштирган деди. Бошқалар эса Қозоғистон фожиаси Назарбоев раҳбар икки бошлилилик сиёсати оқибати экани ва бу аввалдан башорат қилинганини айтди.\nБир тарафдан Тўқаев Президент курсисига ўтирдию аммо курсинини тутиб турган оёқлар Назарбоевга хизмат қилаётгандек эди. Назарбоев курси оёқларига боғланган ипни бўшатса, курси Президентлик столига яқинроқ келиб, Тўқаевнинг давлатни бошқаришига изн беради. Ип тортилса, у столдан яна узоқлашади. Бундан Тўқаевнинг ўзи ҳам анча эзилган бўлса, не ажаб. Ахир фақат Президент номини елкангда ташисангу вазифа ва ваколатлар аслида бошқа қўлда бўлса, бу ном елкангга ҳам ортиқча юк бўлади. Шундай экан, Қозоғистон воқеаларига қараб туриб савол туғилади: Қозоғистондаги фожианинг содир этилишидан Тўқаевнинг хабари бўлганми? Бу бир вақтлар Назарбоевнинг устози Динмухамед Кунаевга қилганларининг такрорланиши, қайтар дунё эмасми?\n2019 йил 20 март куни Қозоғистон Парламент биносида муҳим тарихий воқеа юз берди. Мамлакатни 30 йилдан буён бошқариб келган Нурсултон Назарбоев кутилмаганда Президентлик ваколатларини Сенат раиси Қосим-Жомарт Тўқаевга топшириб, ўз хоҳишига кўра истеъфога чиқди. Бир томондан қараганда, Назарбоев ҳақиқатан ҳокимиятдан кетгандек кўринди. Аммо бу одамларни кўзини шамғалат қилиш учун қилинган бир найранг эди. Сабаби Назарбоев тахтиравондан тушган бўлса-да, ҳокимиятнинг энг муҳим бошқарув ричагларини ўзида қолдирганди. Ахир ким ҳам ҳокимиятни шунчаки ташлаб кетишни истарди?!\nШу ўринда “қандай қилиб”, деган савол пайдо бўлиши, табиий. Назарбоев буларни узоқ йиллар давомида пишитиб келган. Хусусан, у 2018 йилда Қозоғистон Республикаси Хавфсизлик Кенгашини тузиб, Президентнинг айрим ваколатларини Хавфсизлик Кенгаши раисига ўтказди. Бу билан у бўлажак Президентнинг устидан мутлақ назорат ўрнатди.\nХавфсизлик Кенгашининг асосий вазифаси миллий хавфсизликни таъминлаш, мамлакат мудофаа қобилиятини мустаҳкамлаш, қонунчилик ва ҳуқуқ-тартибот соҳасида давлат сиёсатининг асосий йўналишларини режалаштириш, кўриб чиқиш ва амалга оширилишини баҳолаш ҳисобланади. Хуллас мамлакат армияси, Миллий хавфсизлик кучлари, ички ишлар, Хавфсизлик Кенгаши раисининг қўлида тўпланган. Агар Президент Хавфсизлик Кенгашининг таркибини ўзгартирмоқчи бўлса, бевосита Кенгаш раиси билан келишган ҳолда, бу ишни амалга ошириши керак эди.\n2019 йил 12 февраль куни Хавфсизлик Кенгаши тўғрисидаги Низом Қозоғистон Республикаси Президентининг 838-сонли қарори билан тасдиқланди. 2019 йилга келиб Назарбоев асосий бошқарув кучини Хавфсизлик Кенгашининг раисига ўтказиб, ўзини умрбод Кенгаш раиси этиб тайинлади. Энди Назарбоевга тепки еса ҳам овози чиқмайдиган, айтганини сўзсиз бажарадиган, хоҳлаганича ўйната оладиган бир қўғирчоқ керак эди. У бу лавозимга бир кўринишда оғир-босиқ Тўқаевни танлади. Моҳият бир қарашда оддий одамга кўринмайдиган жараён.\nНазарбоев Президентликдан кетгач, нималар қилди?\nОтдан тушса ҳам эгардан тушмайдиган Назарбоев Президентлик ваколатларини Тўқаевга топширган бўлса-да, ўзида Қозоғистон Халқ Ассамблеяси раиси, Хавфсизлик Кенгаши раиси, Конституциявий Кенгаш аъзоси ва ҳукмрон “Нур Отан” партиясининг раиси лавозимларини сақлаб қолди. Бу лавозимлар собиқ Президентга мамлакатдаги қонун чиқарувчи, ижро этувчи ва суд ҳокимияти устидан мутлақ назорат ўрнатиш ваколатини берди. Қисқа қилиб айтганди, номи Президент бўлмаган “президент”.\nПрезидентлик курсисидан кетибоқ, Назарбоев “Қозоғистон Республикасининг Биринчи Президенти – Элбоши тўғрисида”ги қонунга кўра, Элбоши мақомини олди.\nТўқаевни Президентликка кўтарган Назарбоев, бўш қолган Сенат раиси лавозимини ўзининг севимли фарзанди Дариға Назарбоевага туҳфа қилди. Агар сочига оқ оралаган Тўқаевга бирор кор-ҳол бўлиб қолса, Президент ваколатлари бегона қўлга ўтмайди, тўғридан-тўғри Дариға Назарбоева эга чиқади. Балки Назарбоев ўз арзандасини шу йўл билан Президент қилмоқчи бўлгандир. Ҳар ҳолда шундай миш-мишлар ҳам тарқалганди.\nАммо бу лавозимда Назарбоева узоққа бормади. Бир ярим ой ўтар ўтмас, номаълум сабаблар билан Назарбоева лавозимидан озод этилди. Мамлакатда эса Назарбоев гўё курсидан кетиб, бутун кучни қўлида олиб қолгани, камига қизини Сенат раиси этиб тайинланишига бош-қош бўлгани норозиликларга сабаб бўлиб, халқнинг эътирозини орттириб бораётгани эди. Олдинда эса Тўқаевни Президент сайлови кутаётганди. Мамлакатни бундай вазиятга оловга отишдан, Дариға Назарбоевани ўйиндан четга чиқариш ва халқни гўё янги давр бошланганига ишонтириш энг тўғри қарор. Бироқ одамлар барибир янги давр бошланганига ишонмасди. Ҳар ҳолда сайлов тинч ўтгани йўқ. Сайлов куни натижалар сохталаштирилаётгани, Тўқаев аслида Назарбоевнинг одами экани айтилиб, намойишлар бўлиб ўтди.\nЭлбоши рутбасига чиққан Назарбоевга Қозоғистон халқига, давлат органларига, мансабдор шахсларга мамлакат хавфсизлигини таъминлаш бўйича муҳим ташаббуслар билан мурожаат қилиш ҳуқуқи берилди. Унинг ташаббуслари давлат томонидан тезда кўриб чиқилиши шарт эди.\nПрезидентликдан кетган Назарбоев доим хорижий мамлакатлар Президентларининг азиз меҳмони бўлди. Халқаро йиғилишларга Тўқаев уйда қолиб, Назарбоев борар эди. Хусусан, 2019 йилда собиқ Президент Нурсултон Назарбоев Хитой Халқ Республикасига ташриф буюрди. Ўша йилнинг сентябрь ойида Назарбоев Москвага бориб, Россия Федерацияси Президенти Владимир Путин билан кўришди. Октябрда эса Бакуда бўлиб ўтган Туркий тилли давлатлар ҳамкорлик кенгашининг навбатдаги саммитида мамлакат раҳбари қаторида иштирок этди, нутқ сўзлади.\nБундан ташқари, 2020 йилнинг февраль ойида Элбоши АҚШ Давлат котиби Майкл Помпео билан учрашди.\nАлбатта, бу каби ҳолатлар Тўқаевнинг жаҳлини чиқарган бўлиши мумкин. Ахир у Элбошининг соясида қолиб кетаётган эди. Бунга ўзи парво қилмаса ҳам атрофда аллақачон шивир-шивир бошланганди.\nҲокимиятга сохта Президентни ўтказиб, унинг қўл-оёқларини боғлаб қўйган Элбоши энди ўз номини абадийлаштиришга эьтибор қаратди. Қозоғистоннинг турли шаҳарларида Назарбоевнинг бюстлари, унинг кафт изи туширилган олтин ёдгорлик ўрнатилиб, одамлар манипуляция қилинди. “Агар кимки олтиндан ишланган Элбошининг кафтини ўпиб, орзу қилса, у албатта, амалга ошади”, деган ғоя бутун халқнинг онгига сингдирилди. Вазият шунчаликка етдики, Назарбоев супермен даражасига кўтарилди.\nҚўғирчоқнинг ўз хожасини тишлаши\n2022 йил 2 январь куни Қозоғистоннинг Манғистау вилояти аҳолиси суюлтирилган газ нархининг ошиши ортидан бош кўтарди. Қисқа вақт ичида намойишлар бутун мамлакат бўйлаб ёйилди. Газ ва бензин нарзи яқин олти ойда кўтарилмайдиган бўлиб тушди. Нарх-наво пасайиши бошқа нарсаларга ҳам таъсир қилди. Лекин одамлар тинчмади. Уларнинг асл мақсади на газ, на чироқ эди. Халқ “Чол, кет” деб Назарбоевнинг кетишини талаб қилди. Ўз халқининг ғазабига дучор бўлган Элбоши 5 январь куни истеъфога чиқди. Оммавий намойишлар фонида икки раҳбар ўртасида координациянинг йўқлиги яққол кўринди. Балки бу намойишлар Президент томонидан Назарбоевни йўқотиш учун қилингандир. Ахир Элбоши ортидан бир гала амалдорлар ҳам унинг ортидан учиб кетди-ку.\nНазарбоев йўқлигида отни қамчилаб қолган Тўқаев, давлат бошқарувидаги Элбошининг одамларини бирма-бир ўйиндан чиқарди. Биринчи галда Асқар Мамин бошчилигидаги Қозоғистон ҳукуматини ўйинда мағлуб этди. Шундан сўнг Назарбоевнинг энг ишонган одамларидан бири – Миллий хавфсизлик қўмитаси раиси Карим Масимов лавозимидан озод этилиб, давлатга хиёнатда айбланиб ҳибсга олинди. Унга икки ўринбосари ҳам шерик қилинди. Бундан ташқри, Тўқаев Миллий хавфсизлик қўмитаси раисининг биринчи ўринбосари – устозининг жияни Самат Абишни ҳам лавозимидан озод этди.\nНамойишлар тезда кескинлашиб кетди. Бу шуни кўрсатадики, у олдиндан тайёрланган. Назарбоев Хавфсизлик Кенгашидан расман истеъфога чиққач, Тўқаев дарҳол Коллектив Хавфсизлик шартномаси ташкилотидан ёрдам сўради. Ҳар вақт ёрдамга шай “катта оға” бу чақириққа лаббай деб жавоб берди. Бу ҳам олдиндан режалаштирилган бўлиши мумкин. Шу ўринда “нега Тўқаев КХШТдан ҳарбий ёрдам олди?”, деган савол пайдо бўлиши табиий. Бунинг жавоби эса оддий. Тўқаевда ҳеч қандай ҳарбий куч бўлмаган. Мамлакатдаги барча куч ишлатар тузулмалар Назарбоевга бўйсунган. Агар хавфсизлик кучлари, мудофаа ва Ички ишларнинг халқ пулига, давлат ғазнаси ҳисобидан келган қуроллари Тўқаевга ўқталинса борми, уни ҳимоя қиладиган кимса топилмасди. Шундай бўлишига бир баҳя қолди. Олма-отадаги вазият оғирлашиб, отишмалар товуши Президент саройи яқинигача келгач, Тўқаев КХШТга мурожаат қилди. Яъни КХШТ кучлари Қозоғистонга Тўқаевни чин маънода иқтидорга кўтариш учун киритилди.\nТўқаев ва Назарбоев ўртасидаги олди-бердилар\nНамойишлар вақтида Назарбоев ҳақида турли хил гап-сўзлар тарқалди. Баъзи хабарларда у БААга кетгани таъкидланди. Ҳатто, уни ўлдига ҳам чиқаришди. Лекин у тириклигини видеомурожаатлар билан исботлашга уринмоқда.\nМаълумотларга кўра, Назарбоев ҳеч қаерга кетмади ва сўнги нафасгача Тўқаев билан парда ортида ҳокимият учун курашди. Бироқ Элбошининг ҳокимиятдаги устунлари аллақачон қўпорилган эди. Бундан ташқари, кимсан “катта оға” Тўқаевни қўллаб турганида Назарбоевга йўл бўлсин. Бир сўз билан айтганда, бир томондан халқ, иккинчи томондан Тўқаев Элбошининг юзига яхшигина мушт туширди. Нокдаун ҳолатига туширилган Назарбоев нима қилишни билмай қолди. Кўп ўтмай, Элбоши ва унинг оиласини дахлсизлик ҳуқуқларидан маҳрум этиш талаби билан петиция ташкил этилди.\n19 январь куни Қозоғистон қуйи палатаси “Мажлис” вакиллари Биринчи Президент Нурсултон Назарбоевни барча лавозимларидан умрбод озод этиш ҳақидаги қарорни маъқуллади.\nНазарбоевнинг куёвлари: Алиянинг (кенжа қизи) турмуш ўртоғи Димаш Досанов “Казтрансойл” АЖ раҳбаригидан, Дариғанинг (тўнғич қизи) турмуш ўртоғи Кайрат Шарипбаев “QazaqGaz” миллий компанияси АЖ раҳбарлигидан кетди. 17 январь куни ўртанча қиз Динаранинг турмуш ўртоғи Тимур Кулибаев “Атамекен” миллий тадбиркорлар палатаси президиуми раиси лавозимини тарк этди. “Ёлғоннинг минг йил даврони, ҳақиқат айтилган бир онча бўлмас”, деганлари шу бўлса керак. Назарбоев ҳайкаллари қўпорилди. Қизлари лаш-лушини йиғиштириб, қочди. Халқ дод солиб кўчаларга чиққан маҳал Алия хоним Лондондан 300 миллион долларга сарой харид қилди.\nСўнгги нафасгача курашган Назарбоев ўзида Конституциявий кенгаш аъзоси бўлиш, шунингдек, ҳукумат ва парламентда сўзлаш ҳуқуқини сақлаб қолди.\nХулоса қилиб айтганда, Назарбоев ўзи ўйлаб топган бошқарув тизимининг қурбони бўлди. Ахир қаерда кўргансиз, иккита қўчқорнинг калласи бир қозонда қайнаганини? Албатта, бир мамлакатда икки ҳукмдор бўлиши иложсиз. Зеро ҳокимият ўзганинг соясини ҳам сиғдирмайди.\n19 Май 11:12 47945\n18 Май 22:13 30916\n17 Май 22:31 30346\n18 Май 16:28 26759\n17 Май 12:46 24196


Озодлик статистикасига кўра, муштарийларимизни энг кўп қизиқтирган мавзулардан бири Гулнора Каримова ҳақида бўлган.\n2012 йилда Озодлик таҳририяти, муштарий ва тингловчилар майлларини инобатга олган ҳолда, қатор янги лойиҳаларни амалга оширди. OzodlikOnline, Пахта-2012, OzodJavob, Ўзбек Имомлари, Отасининг қизлари, Туркистон рассомлари, Муҳожир кундалиги каби янги дастур ва рукнлар Озодлик вэб-саҳифаси ва радиоэшиттиришларининг оммабоплашишига ҳисса қўшди.\nБундан ташқари, мухбирларимиз ҳар доимгидек тезкор, холис, ишончли хабарларни етказиш ҳаракатларини давом эттирди. Озодлик мухбирлари фаолияти самарасини оширишда эса муштарий ва тингловчиларимизнинг ҳиссаси ҳам ошди, ҳам муҳим рол ўйнади.\nЎзбекистондаги сиёсий, иқтисодий, ижтимоий ва маданий ҳаётда рўй берган воқеаларнинг бевосита иштирокчилари ва шоҳидлари бўлган ўзбекистонликлардан олинган хабарлар мухбирларимизнинг ишончли манбаларга таяна олиши ҳамда улардан ҳосил бўлган мақола ва лавҳаларнинг энг кўп ўқилган ва тингланганлар қаторидан жой олишига ҳисса қўшди.\nЎтган 2012 йил сарҳисобини чиқарар эканмиз, Сиз азиз муштарий ва тингловчиларимиз эътиборига бир йил давомида www.ozodlik.org сайтида энг кўп ўқилган мақолалар ЎНЛИГИни ҳавола қилишни лозим топдик.\nЎзбекистондаги оғир иқтисодий аҳвол боис кўп миллионлик меҳнат муҳожирлари армияси ўсишда давом этди. Ўзбекистонлик меҳнат муҳожирлари мушкул вазиятларга тушиб қолиши ҳоллари 2012 йилда аввалги йилларга қараганда кўпроқ кузатилди. Ҳар қалай Озодлик бу ҳақда кўпроқ хабар қилишига тўғри келди. Ўзбекистонлик муҳожирнинг кўнгилсиз саргузаштларига кўпинча ватандошлари сабаб бўлди. Сеулдаги ўзбек қизи ўз ватандоши зўрлаганини айтмоқда номли мақола қисқа вақт ичида 11715 марта ўқилиб, бу рўйхатда 10-ўринни эгаллади.\nЭнг кўп ўқилган мақолалар орасида 9-ўринни эгаллаган Россияда "ўзбекча" интим хизматлар таклиф қилиняпти мақоласи ҳам муҳожиратдаги ўзбеклар ҳаётига доир. 2012 йилда хорижда фоҳишалик қилишга мажбур бўлган ўзбек аёллари билан боғлиқ кўплаб воқеалар гувоҳи бўлдик. Апрел ойида эълон қилинган бу мақолани 11868 муштарий ҳижжалаб ўқиди.\n2012 йилнинг 22 феврал куни Швециянинг Стромшунд шаҳрида ўзбекистонлик Таниқли уламо Обид қори Назаровга суиқасд уюштирилди. Озодлик бу ҳақда биринчилардан бўлиб хабар қилди ва бу ҳодисага оид илк мақолани 12485 муштарий ўқиди. 8-ўрин.\n2012 йил Ўзбекистон президентининг тўнғич қизи Гулнора Каримова учун ҳодисаларга бой бўлди. Гулнора Каримованинг хориж ширкатларидан юзлаб миллион доллар миқдорида пора олгани иддао қилинган мақолалар хориж матбуоти сарлавҳаларидан тушмаган бўлса, ўзбек матбуоти президент қизининг саховатпешалиги, маданий-ижтимоий тадбирлар ташаббускори сифатидаги фаолиятини ёритиб борди. Озодлик таҳририяти Гулнора Каримова жўшқин ҳаётига оид барча ҳодисаларни холис ёритишга ҳаракат қилди. 12878 марта ўқилган Гулнора Каримовани севиб қолдим.... мақоласи 7-ўринда.\nОзодликнинг 13439 муштарийсига манзур бўлиб, 6-поғонадан жой олган Гулнора Каримова: Менга “Ла Скала”да диагноз қўйишган номли мақола ҳам президентнинг тўнғичи ҳақида.\n31 август куни байрам қилинган Мустақилликнинг 21 йиллиги тадбирларида Гулнора Каримова илк бор Ўзбекистон ТВси экранларидан тушмади. Энг кўп ўқилган мақолалар БЕШЛИГИни бошлаб берувчи мақола ҳам Каримовлар фамилияси билан боғлиқ: Каримов яна "Лазги"га ўйнади, Гулнора twit қилиб турди мақоласини 13672 муштарий ўқиди -- 5-ўрин.\n2012 йили кўпчиликнинг ичига ғулғула солган воқеаларидан бири қадимги майалар тақвими тугаб, охирзамон бўлишига оид миш-миш билан боғлиқ бўлди. 2012 йилнинг 21 декабрига башорат қилинган "охирзамон" ҳатто Озодлик мухлисларини ҳам хавотирга солди шекилли, ўша кунлари OzodJavob рукнига келган саволларнинг кўпида бу ҳақда мутахассис ва уламоларнинг фикрини билиб бериш сўралди. 21 декабр куни охирзамон бўладими? мақоласи 15176 муштарийнинг диққатини тортиб, 4-ўринни эгаллади.\nЎзбекистонлик таниқли спорт шарҳловчиси ва диний воиз, икки йилдан бери қамоқда қолаётган Хайрулла Ҳамидов тақдири 2012 йилда ҳам Озодлик муштарийлари диққат марказида қолди. Хайрулла Ҳамидов Озодликка раддия берди мақоласи билан 15430 муштарий қизиқди ва у 3-ўринни эгаллади.\nОзодликнинг янги OzodlikOnline интерактив дастури, унда қатнашган муштарий ва тингловчиларимизнинг сонидан келиб чиқиб айтадиган бўлсак, шубҳасиз муваффақиятли лойиҳаларимиздан бири бўлди. Бу рукн доирасида Каримовдан кейин ҳокимиятни ким олиши мумкин? деган савол муҳокамасида қатнашган ва уни радиода тинглаган саноқсиз мухлисларимиздан ташқари, www.ozodlik.org саҳифасида бу муҳокамани 17852 муштарий кузатди -- 2-ўрин.\nВа ниҳоят, Psiphon 3 ҳақида эшитдингизми? номли информацион материалнинг 22211 муштарий томонидан ўқилиб, 1-ўринни эгаллагани Озодлик таҳририятини, айниқса, хурсанд қилди. Чунки www.ozodlik.org сайтига Ўзбекистонда қўйилган тўсиқларни енгиб ўтиш учун Озодлик буюртмасига кўра Psiphon ширкати томонидан ишлаб чиқилган махсус дастурга билдирилган қизиқиш, ўзбекистонликларнинг холис ва ишончли ахборотга чанқоқликни Озодлик воситасида қондираётгани белгисидир. Бу эса Сиз азиз тингловчи томонидан Озодликка берилган энг юқори баҳодир.


Ким Чен Ин вафот этса ўрнига ким раҳбар бўлади? — Sof.uz\nЖАҲОН 6,303,920 2,867,565 374,569\nКим Чен Ин вафот этса ўрнига ким раҳбар бўлади?\n26.04 16:32 1438 Жаҳон\nДунё ОАВлари, жарроҳлик амалиётидан сўнг оғир аҳволда қолаётгани айтилган Шимолий Корея етакчиси Ким Чен Ин вафот этса ўрнига ким келиши борасида тахминлар беришни бошлади.\nБиринчи рақамли номзод ҳозирча Ким Чен Иннинг синглиси Ким Ёнг Жонг. Жанубий Кореядаги Сежонг институтининг халқаро алоқалар бўлими раҳбари Ченг Сенг Чанга кўра, Ким Ёнг Жонгнинг раҳбар бўлиш эҳтимоли 90 фоизни ташкил қилмоқда.\nКимлар оиласидан бўлган ва Шимолий Кореяда энг кўзга кўринган сиёсий шахслардан бири ҳисобланган Ким Ёнг Жонг, акаси билан барча хорижий сафарларда бирга бўлган.\nУндан ташқари 32 ёшли Ким Ёнг Жонг, 2018 йилда Жанубий Кореяда ташкиллаштирилган қишки олимпиада ўйинларининг очилиш маросимида КХДР номидан ташриф буюрган. Бу эса Шимолий Корея раҳбарлари орасида Сеулга келган илк инсон сифатида тарихга муҳрланган.\nЖанубий Корея махфий хизматлари берган маълумотга кўра, Ким Чен Инн 2009 йилда бир қўшиқчига уйланган. Бу турмушидан 3 нафар фарзанди бор. Фақат бу болалар ҳозирча жамоатчилик олдида кўриниш бермаган. Шундай экан тахминан 10 ёш атрофида бўлган болакайларнинг иқтидорга келиши имкониятлари ҳақиқатдан узоқ кўринмоқда.\nКим Чен Иннинг 65 ёшли амакиси, Ким Понг Ил узун замон Европа давлатларида дипломат бўлиб хизмат қилган. Ўтган йилнинг октябрь ойида Кореяга қайтган ва ҳозирча кўзга кўринарли раҳбарлик лавозимига тайинланмаган.Шунингдек Ким Понг Ил узун замон ҳукмрон элитанинг ташқарисида қолган. Бу сабабли ундан фаол сиёсий ҳаёт бошлаши кутилмаяпти.\n31.05 17:40 3303\n30.05 11:13 2354\n30.05 14:51 2213\n30.05 09:33 1494\n29.05 22:14 1427\nЎлгани иддао қилинган Ким Чен Иннинг янги расмлари эълон қилинди\n2.05 16:37 850 Жаҳон\nFinancial Times: Шимолий Корея коронавирусга қарши курашиш учун махфий равишда ёрдам сўраяпти\n26.03 17:44 1678 Жаҳон\nКоронавирус эпидемияси тарқалиши фонида Шимолий Корея етакчиси Ким илк маротаба жамоатчиликка кўриниш берди\n16.02 13:01 1225 Жаҳон\n14.02 09:53 376 Жаҳон


Ўзбекистон ва Япония стратегик шериклигида янги давр - Уч илдиз\nЎзбекистон Республикаси Президенти Шавкат Мирзиёев Япония Бош вазири\nСиндзо Абэнинг таклифига биноан расмий ташриф билан ушбу мамлакат пойтахти Токиода бўлиб турибди.\nЯпония мўъжизасига дуч келмаган, унинг ақл бовар қилмас даражадаги юксак технологияларидан ҳайратланмаган одамни топиш қийин. Чунки ҳар куни бу мамлакатда ишлаб чиқарилган, инсон интеллектуал салоҳиятининг бемисл кашфиётлари бўлган кундалик рўзғор буюмларидан тортиб юқори технологиялар, сунъий интеллект ютуқларидан, бошқа минг-минглаб техникалардан фойдаланамиз, уларсиз ҳаётимизни тасаввур этолмаймиз.\nОдамларда “бу Японияники” ёки “Японияда ишлаб чиқарилган” деган тушунчани пайдо қилиш учун япон халқига бор-йўғи ярим аср етарли бўлди. Лекин шу қисқа вақт ичида японлар бой табиий ресурсларсиз, инсон тафаккури билан ҳам мўъжиза яратишга қодирлигини исботлаб берди.\nҲа, япон халқи ўз мўъжизалари билан қанча ҳайратлантирмасин бундан асло ғурурланмайди, аксинча, янада кўпроқ изланади, тиним билмайди, кашфиётлар қилишга интилади. Шу боис Япония кўчаларида хотиржам сайр қилаётган ёки дам олаётган одамни учратмайсиз, ҳамма ўз юмушига, кеч тушиши билан уйига шошади. Муболағасиз, ватанпарварлик, меҳнаткашлик, тадбиркорлик бу тиним билмас халқнинг қон-қонига сингиб кетган. Шу боис Япония ишлаб чиқариш ҳажми бўйича энг олдинги ўринлардан бирида туради, технологиялар экспорти бўйича дунёда етакчилардан саналади.\nЎзбек ва япон халқларининг ўхшаш жиҳатлари кўп. Миллий ва ахлоқий қадриятлар, бирдамлик, меҳнатсеварлик, меҳр-оқибат каби фазилатлар икки халқ учун бирдек хосдир. Бу мамлакатларимизнинг дўстлиги ва ўзаро ҳамкорлик муносабатларида яққол акс этмоқда.\nЎтган йилларда Ўзбекистон ва Япония икки ва кўп томонлама ўзаро манфаатли ҳамкорликни ривожлантиришда салмоқли ютуқларга эришди. Мамлакатимиз Япония билан самимий дўстлик алоқаларини, стратегик шериклик ва ҳамкорликни юксак қадрлайди. Япония Ўзбекистонни Марказий Осиё минтақасидаги муҳим ҳамкори сифатида эътироф этади.\nШу боис Ўзбекистон Республикаси Президенти Шавкат Мирзиёевнинг Кунчиқар мамлакатга расмий ташрифини ҳар икки томон ўзаро муносабатлар тарихида муҳим воқеа, сиёсий, савдо-иқтисодий, инвестициявий, илмий-технологик соҳалардаги ҳамкорликни янада ривожлантиришда муҳим қадам дея баҳоламоқда.\nЯпонияга ташрифнинг учинчи куни ушбу мамлакат парламентининг қуйи палатасида учрашувдан бошланди. Давлатимиз раҳбари Вакиллар палатаси раиси Тадамори Осима билан Ўзбекистон – Япония парламентлараро муносабатларини янада ривожлантириш масалаларини муҳокама қилди.\nЯпония парламентининг Ўзбекистон билан дўстлик лигаси фаол ишлаётгани катта мамнуният билан қайд этилди.\nКунчиқар мамлакатнинг парламентаризм соҳасидаги тажрибасини ўрганиш бўйича қўшма тадбирлар ўтказиш ва ўзаро алмашинувларни кенгайтиришга келишиб олинди.\nУчрашув сўнгида Ўзбекистон Президенти Япония парламенти қуйи палатаси спикерига юртимизда илк бор ўзбек тилига таржима қилинган ва чоп этилган Япония Конституциясининг биринчи нусхасини совға қилди.\nШавкат Мирзиёев Вакиллар палатаси мажлислари ўтадиган асосий зал билан ҳам танишди.\nДавлатимиз раҳбари Япония парламентининг Маслаҳатчилар палатаси президенти Акико Санто билан учрашди.\nПарламентлараро ҳамкорликнинг бугунги ҳолати, айниқса, жорий йилда қабул қилинган қўшма меморандум доирасида икки мамлакат қонун чиқарувчи органлари ўртасида фаол мулоқот олиб борилаётгани юксак баҳоланди.\nЎзбекистон билан Япония ўртасидаги дўстлик ва стратегик шериклик муносабатларини янада мустаҳкамлаш масалалари кўриб чиқилди. Таълим, маданият, спорт, гуманитар алмашинув соҳаларида кенг имкониятлар мавжудлиги таъкидланди.\nДавлатимиз раҳбари Япония парламенти Маслаҳатчилар палатаси сессиялари ўтказиладиган тарихий зал билан ҳам танишди.\nЎзбекистон Республикаси Президенти Токиодаги Акасака қароргоҳида Япония халқаро ҳамкорлик агентлиги (JICA) президенти Синичи Китаокани қабул қилди.\nУчрашув аввалида Шавкат Мирзиёев Ўзбекистондаги ислоҳотларни қўллаб-қувватлаш ва устувор дастурларни илгари суришга қаратилган кўп йиллик ҳамкорлик учун JICA раҳбарига миннатдорлик билдирди.\nБугунги кунда шерикликдаги лойиҳалар қиймати 4 миллиард доллардан ошди. Узоқ муддатли ҳамкорлик бўйича умумий қиймати 3,5 миллиард доллардан зиёд бўлган, жумладан, энергетика, саноат ва қишлоқ хўжалигини модернизация қилиш, экология, соғлиқни сақлаш ва бошқа соҳалардаги лойиҳаларни ўз ичига олган янги дастур ўзаро келишиб олинди.\nКичик ва ўрта бизнес лойиҳаларини қўллаб-қувватлаш, шунингдек, таълим соҳасидаги алмашинувларни кенгайтиришга алоҳида эътибор қаратилди.\nЎзбекистон ва JICA ҳамкорлигидаги ҳар бир лойиҳанинг ўз вақтида ва сифатли амалга оширилишини таъминлаш мақсадида «Йўл харитаси» ишлаб чиқишга келишиб олинди.\nТокио шаҳрида дунёга машҳур япониялик архитектор Тадао Андо Ўзбекистон давлат санъат музейини ривожлантириш концепциясига доир таклифларини тақдим этди.\nМаълумки, пойтахтимиздаги музейни комплекс реконструкция ва модернизация қилиш режалаштирилган. Ушбу лойиҳа доирасида Ўзбекистон Республикаси Маданият вазирлиги ҳузуридаги Маданият ва санъатни ривожлантириш жамғармаси хорижий мутахассислар билан ҳамкорлик қилмоқда. Япониялик архитектор Тадао Андо шулар жумласидан.\nУчрашувда меъмор томонидан Венадаги “Альбертина” музейи директори Клаус Шрёдер ва “Альтернатив Вельт” компанияси президенти Адриан Барсан билан ҳамкорликда тайёрланган тақдимот намойиш этилди.\nДавлатимиз раҳбари ушбу лойиҳани музей ишининг замонавий талаблари ва меъморликдаги илғор ечимларни ҳисобга олган ҳолда тайёрлаш юзасидан ўз таклиф ва тавсияларини берди.\nЎзбекистон Республикаси Президенти Шавкат Мирзиёевнинг Японияга расмий ташрифи асосий тадбирлари 19 декабрь куни Токиода бўлиб ўтди.\nКантэй қароргоҳида расмий кутиб олиш маросими бўлди. Давлатимиз раҳбарини Япония Бош вазири Синдзо Абэ кутиб олди. Улар давлат байроқлари олдида қўл бериб кўришди.\nЯпония ҳукумати раҳбари Президентимизни самимий қутлар экан, ушбу ташриф «Рэйва» («Гўзал уйғунлик») даврининг биринчи йилида ўтаётганини алоҳида таъкидлади.\nТокио мамлакатимиз билан дўстлик ва стратегик шериклик муносабатларини мустаҳкамлашга алоҳида аҳамият қаратаётгани қайд этилди.\nСиндзо Абэ Ўзбекистонда амалга оширилаётган кенг миқёсли ислоҳотларни юксак баҳолади ва уларни тўлиқ қўллаб-қувватлашини билдирди. Давлатимиз Марказий Осиёда минтақавий ҳамкорликни жонлантиришга фаол ҳисса қўшаётгани таъкидланди.\nПрезидент Шавкат Мирзиёев, ўз навбатида, Япония ҳукумати раҳбарига самимий қабул учун миннатдорлик билдириб, япон халқини «Рэйва» даври бошлангани билан табриклади.\nМамлакатимиз етакчиси икки томонлама кўп қиррали шерикликни сифат жиҳатидан янги даражага кўтариш борасидаги интилиши қатъий эканини таъкидлади.\nПарламентлараро алоқалар, жумладан, Япония парламентидаги Ўзбекистон билан дўстлик лигасининг фаол иштироки доирасида жонлангани мамнуният билан қайд этилди.\nЎзбекистон Республикаси Президентининг Японияга ташрифи доирасида бўлиб ўтган ишбилармонлик тадбирларининг натижалари катта мамнуният билан тилга олинди.\nАсосий йўналишларда қўшма лойиҳаларни мувофиқлаштириш ва илгари суришнинг институционал механизмлари келишиб олинди.\n– Бугун сиёсий, парламентлараро алоқалар, савдо ва инвестиция, инновация, кичик ва ўрта бизнес, фан ва таълим, соғлиқни сақлаш, маданият ва бошқа соҳаларда ҳамкорлик истиқболларини батафсил муҳокама қилдик ҳамда муҳим келишувларга эришдик, – деди Шавкат Мирзиёев. – Ташриф доирасида Япониянинг етакчи компания ва ташкилотлари билан йирик лойиҳалар бўйича битимлар имзоланди. Бу лойиҳалар, аввало, Япониянинг илм-фан ва юқори технологиялар соҳасидаги илғор ютуқларини Ўзбекистон иқтисодиётига жорий этишга қаратилгани билан айниқса эътиборлидир.\n– Биз жаноб Президент билан, Қўшма баёнотга асосланиб, Япония ва Ўзбекистон ўртасидаги ҳамкорликни ҳамма соҳаларда ривожлантириш бўйича елкадош бўлиб ишлаймиз, – деди Синдзо Абэ.\nДавлатимиз раҳбари Император Нарухитога чуқур ҳурмат-эҳтиромини билдириб, «Рейва» деб номланган янги даврда Япония уйғун ривожланишда давом этиши, мамлакат нуфузи ва аҳоли фаровонлиги янада ошишини таъкидлади.\nNext story ОАВлар энди ДХМлардан рўйхатдан ўтказилади


Франция Сурия мухолифат коалициясини тан олди\n04 декабр 2020, Тошкент вақти: 13:27\nноябр 14, 2012\nФранция янги тузилган Сурия мухолифат коалициясини тан олган илк Европа мамлакати бўлди.\nБу ҳақда Франция президенти Франсуа Олланд сешанба куни матбуот вакиллари учун уюштирилган учрашувда маълум қилди.\nСуриянинг мухолиф гуруҳлари ўтган ҳафта Қатарда бир неча кунлик музокаралар ўтказишди ва якшанба куни Башар Ассадга қарши курашувчи кенгайтирилган коалиция тузишга келишишди.\n20 ойдан бери давом этаётган тўқнашувлар минглаб сурияликлар ҳаётига зомин бўлди ва юз мингдан зиёд аҳолини бошпана излашга мажбур қилди.\nҚоҳирада учрашган Араб Лигаси ва Европа Иттифоқи Ташқи ишлар вазирлари сешанба куни янги мухолифат коалициясини олқишлашди, бироқ расман тан олиш ҳақида айтишмади.\nҲозирча минтақада олти давлатдан ташкил топган Кўрфаз ҳамкорлик кенгашигина Сурия мухолифат коалициясини тан олган.\nПрезидент Ассад ҳукуматининг иттифоқдоши Эрон келаси ҳафта Сурия миллий мулоқотига мезбонлик қилишини билдирди.


Здравствуйте. Ношу жесткие контактные линзы, перед операцией нужно обязательно за 2 недели снять или можно поменьше?\nЛучше за 2 недели.\nАссалауму алейкум колидан шифо томган азиз шифокорлар ! Сизларга саволим бор эди ! Кузга ласик оператциясини килдириш яхшими ёки ёмон ! Сизларга бир ики достим даволангани борганида ! Оператция килдирип нима киласан шундай юрсангхам боладику (масалан куз -2 болса) деген ширин созлар билан кайтартириб юбарар екансизлар нима сабабтан ! Ширин суз кузга даво булмайдию кузнинг минус хар дойм хар кандай вазиатта хам кининчилик ва нокулайлик тугдиради ! Агар куз - 2 болса шох парда калинлиги 560мм болса хеч коркмасдан ва хавотирланмастан оператция килдиришга боладими узи ! Ёки сизларда коркиш хавотир боладими ! Илтимос саволларимга толик ва аник жавоб берсангиз ! Олдиндан рахмат ! Жавобингизни кутаман !\nОперацияни мақсади - кўзойнакни ечиш. Агар кўзойнак тақиб юришни хохласа тақиб юравериши хам мумкин. -2ни бемалол хавотирсиз қилса бўлади.\nСалом Сихат куз ходимлари илтимос саволимга жавоб беришингларни истардим ! Олдинги сафархам ёзувдим жавоб ёк ! Саволим шундан иборатки сизлар Ласик оператцияси килганиларда куз минусини толик доволайсизларми яни 0 га туширасизларми ? Ёки озгина яхширок корадиган киласизларми ? Жавоб кутаман !\nАлбатта тулик "0" гача тушурилади.


Маъмурий суд моддада назарда тутилмаган жазо чорасини қўллашга ҳақли | Ўзбекистон "Адолат" социал-демократик партияси\n2 Февраль, 09:11 • Ҳуқуқий маслаҳатхона, Янгиликлар • 151 марта кўрилди • Комментариев к записи Маъмурий суд моддада назарда тутилмаган жазо чорасини қўллашга ҳақли нет\n29.01.2018 йилдаги ЎРҚ–463-сон Қонун билан маъмурий ҳуқуқбузарликлар бўйича жазо чораларини енгиллаштириш учун қўшимча имкониятлар яратилди.\nЧунончи, Маъмурий жавобгарлик тўғрисидаги кодекснинг (бундан кейин – МЖТК) 33-моддасига қўшимча киритилди. Унда белгиланишича, маъмурий суд МЖТКнинг Махсус қисмидаги моддада назарда тутилмаган бошқа янада енгил жазо тайинлашга ҳақли. Бу ҳолда у МЖТКнинг 23-моддасида санаб ўтилган маъмурий жазо турлари орасидан танланади.\nМасалан, транспорт воситасини алкоголли ичимликдан, гиёҳванд модда таъсиридан ёки ўзгача тарзда маст ҳолда бошқариш транспорт воситасини бошқариш ҳуқуқидан 1 йилу 6 ойдан 3 йилгача муддатга маҳрум этишга сабаб бўлади (МЖТКнинг 131-моддаси).\nЖавобгарликни енгиллаштирувчи ҳолатлардан (МЖТКнинг 31-моддаси) бири мавжуд бўлса, шунингдек ҳуқуқбузарнинг моддий аҳволини ҳисобга олган ҳолда «ҳуқуқдан маҳрум этиш» ўрнига жарима тайинланиши мумкин. Агар ҳайдовчи кимнидир шифохонага олиб боришни кўзлаб маст ҳолда машинани бошқарган бўлса, бундай қилиш ўринли. Илгари суд шахснинг транспорт воситасини бошқаришига йўл қўймаслик муддатини камайтириш ҳуқуқигагина эга эди. Бироқ ушбу жазо чорасини жаримага алмаштиришга рухсат берилмас эди.\nМаълумот учун. Юридик амалиётда қабул қилинганидек, МЖТКнинг 23-моддасидаги маъмурий жазо турлари енгилроғидан бошланиб, тобора қатъийроқ тус олади: жарима; маъмурий ҳуқуқбузарликни содир этиш қуроли ҳисобланган ёки бевосита шундай нарса бўлган ашёни ҳақини тўлаш шарти билан олиб қўйиш; маъмурий ҳуқуқбузарликни содир этиш қуроли ҳисобланган ёки бевосита шундай нарса бўлган ашёни мусодара қилиш; муайян шахсни унга берилган махсус ҳуқуқдан (транспорт воситасини бошқариш ҳуқуқидан, ов қилиш ҳуқуқидан) маҳрум этиш; маъмурий қамоққа олиш; чет эл фуқароларини ва фуқаролиги бўлмаган шахсларни Ўзбекистон Республикаси ҳудудидан маъмурий тарзда чиқариб юбориш.\nҲужжат Қонун ҳужжатлари маълумотлари миллий базасида расман эълон қилинган ва 1.04.2018 йилдан кучга киради.\nМаъмурий суд моддада назарда тутилмаган жазо чорасини қўллашга ҳақли was last modified: Февраль 2nd, 2018 by matbuot\n« Атроф – муҳит тозалигига ҳар биримиз масъулмиз ЎЗБЕКИСТОН КЕЛАЖАГИ — ИННОВАЦИОН ТАРАҚҚИЁТДА »


Расмий Душанбе¸ Тожикистон ҳукуматининг собиқ расмийси Ҳабиб Насруллаевни Россиядан экстрадиция қилишни сўраганини билдирди.\nНасруллаев сешанба куни Москва яқинида Россия милицияси томонидан ҳибсга олинди.\nТожикистон давлат истеъмолчилар иттифоқининг собиқ раиси Ҳабиб Насруллаев қотиллик¸ рухсатсиз қурол сақлаганлик ва жиноий гуруҳ ташкил қилганликда айбланмоқда.\nНасруллаев Тожикистоннинг собиқ Ички Ишлар вазири Ëқуб Салимов билан 1997 йилда давлат тўнтариши қилишга уринганликда ҳам айбланмоқда.\nТожикистон ҳукумати Россияда ҳибсда сақланаëтган Салимовнинг ҳам экстрадиция қилинишини сўраган.


Displaying items by tag: коррупция\nКоррупция ҳақида жуда кўп гапирилади, у билан доим курашилади, қонунлар қабул қилинади, бироқ буларнинг барига қарамай у қандай бор бўлган бўлса ҳозир ҳам шу тарзда мавжуддир. Коррупция инсоният мубтало бўлган давоси йўқ касалликдир. Ундан воз кечиш осон эмас.\nАйбсиз айбдор қилинганлар\nХалқаро вазиятнинг қалтислиги, доим содир этилаётган террористик хуружлар ва суриялик қочқинларга боғлиқ воқеалар мусулмонлар ҳақидаги тасаввурга салбий таъсир қилмоқда. Ғарб мамлакатларининг аксар одамлари мусулмон дунёсини оқ-қора билан ўлчайдиган бўлиб қолди. Бироқ одамларни “яхши” ва “ёмон”га ажратиш тўғри эмас, худди Исломни “тажавузкор” ёки “тинчлик дини” дегани каби, деб ёзади Slate нашриёти.


10:37 / 22.03.2018 2606 pdf Ўқиш режими + -\nЕр юзида юриб, ўзларидан олдин ўтганларнинг оқибати қандай бўлганига назар солмайдиларми?! Ҳолбуки, ўшалар булардан кўра қувватлироқ эдилар. На осмонларда ва на ерда бирор нарса Аллоҳни ожиз қолдира олмас. Албатта, У Зот ўта билувчидир, ўта қодирдир.\n«Ер юзида юриб, ўзларидан олдин ўтганларнинг оқибати қандай бўлганига назар солмайдиларми?!»\n«Ҳолбуки, ўшалар булардан кўра қувватлироқ эдилар».\nУндан ҳеч ким қочиб қутула олмайди. Уни ҳеч ким алдаб кета билмайди. Унинг иродасига қарши чиққанларнинг ҳаммаси ҳалокатга учрайди.\n«Албатта, У Зот ўта билувчидир, ўта қодирдир».\nАгар Аллоҳ одамларни қилганларига яраша оладиган бўлса, ер юзида бирорта жонзотни қўймас эди. Лекин уларни белгиланган муддатгача қўйиб қўюр. Ўша ажаллари келганда эса... Бас, албатта, Аллоҳ бандаларини кўриб турувчидир.\nУшбу оятда Аллоҳнинг илми яққол кўзга кўринмоқда. Шунчалик илми ва қудрати бўлса ҳам, гуноҳкор бандаларини жазолашга шошилмайди.\n«Ўша ажаллари келганда эса...» Аллоҳ таолонинг Ўзи билади.\n09:54 / 22.03.2018 2262\n16:16 / 22.03.2018 2880\n1390 18:00 / 17.03.2020\n865 16:10 / 02.04.2019\nМуқанна ким бўлган? (биринчи мақола)\nКейинги асрларда нашр этилган деярли барча тарих китобларида Муқаннани ўзбек халқининг қаҳрамони, миллийозодлик ҳаракати йўлбошчиси сифатида талқин этиб давоми...\n2566 17:00 / 12.12.2020\nҳижрий 1 йилРамазон ойида ҳазрати Ҳамза розияллоҳу анҳу бошчиликларида ўттиз нафар муҳожирдан иборат саҳобалар тарафидан байроқ кўтарилган, улар Қурайш давоми...\n801 16:07 / 23.08.2020


Ҳожиакбар Рўзметов саҳнада уни уришган Муниса Ризаевага уйланишини айтди — видео - ShouBiz.uz\nИнтервью 14:51 | 1.6.22\nЛекин ота-онаси бунга қарши эканини таъкидлади\n«Artist» лойиҳаси иштирокчиси Ҳожиакбар Рўзметов «Zo’r Tv» каналининг YouTube’даги лойиҳасига берган интервьюсида севган инсони кимлигини маълум қилди.\nХонанда Муниса Ризаевани яхши кўриши ва унга совчи қўймоқчилигини айтди. Бироқ бунга унинг оила аъзолари қаршилик қилмоқда. Ҳожиакбар уларни кўндириб, барибир хонандага уйланишини таъкидлади. У Муниса Ризаевани ёшлигидан бери яхши кўради.\n«Тошкентлик шоу-бизнес аъзоси Муниса Ризаевага совчи қўймоқчиман. Уйдагилар бунга қарши. Лекин барибир уйдагиларни кўндириб совчи қўяман. Тўйдан кейин мен уни сансирайман. У мени сизлайди. Артист лойиҳасининг финалида турмушга чиқишни таклиф қилмоқчиман. Муниса Ризаева рад қилса ҳам мен мақсадимга эришаман. Чунки у инсонни жуда яхши кўраман. Мен Муниса Ризаевани кичкиналигимдан яхши кўраман», — дейди Ҳожиакбар Рўзметов.\nАввалроқ Муниса Ризаева эфир вақтида Ҳожиакбар Рўзметовни уришиб берганди. Актриса айнан шу лойиҳадаги Ҳожиакбар ва Элёр истаган пайтда репетицияга келиб, истамаса келмаётганини айтди. Хонанда ўзи бир қатор хитлар яратган бўлса ҳам ҳеч кимга бундай муносабатда бўлмаган. У баъзилар учун кўтарилиш ва тушиш осонлиги, муҳими эса ўша ўринни сақлаб қолишлигини таъкидлади.\n«Мен ҳамма ишларимни йиғиштириб сизларга вақтимни ажратаман. Соат неччида бўлса ҳам келаман, хабарларга жавоб бераман. Ундан кейин қарасам, Ҳожиакбар билан Элёрбек хоҳласа репетицияга келади, хоҳласа хабарларга жавоб беради, хоҳласа қўнғироққа жавоб беради. Режиссёр ва ташкилотчилар шуларга ялинади. Сиз битта қўшиқни хит қилиб маза қилиб юрибсиз. Ҳожиакбар ҳеч қачон бундай қилма. Бугун зўрсан, эртага ҳеч кимсан. Шуни ҳеч қачон эсингдан чиқарма. Кимдир учун кўтарилиш ва тушиш осон лекин уни ушлаб туриш қийин. Мен нечта хит айтсам ҳам ҳеч қачон ўзимни бундай тутмаганман», — дейди у.


Ғафлатда қолманг! Жамоат намозининг фазилатлари - Hidoyat.uz\nАсосий саҳифа Мақолалар Ғафлатда қолманг! Жамоат намозининг фазилатлари\nЖамоат намозининг савобини билганингизда эди… Абу Дардо розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Бомдод ва хуфтон намозларидаги (жамоатга) ҳозир бўлишни лозим топ. Агар шу икки (намоз)нинг (жамоат билан ўқишдаги) савобини билганларингизда эди, эмаклаб бўлса ҳам келардингиз”, дедилар (Имом Табароний ривояти).\nЖамоат намози – кечани бедор ўтказганнинг савобига ноил этади.Расулуллоҳ соллаллоҳу алайҳи васаллам: “Ким хуфтон намозини жамоат билан ўқиса, гўё кечанинг ярмини бедор ўтказибди. Ким бомдод намозини жамоат ила адо қилса, гўё кечанинг барчасида намоз ўқибди”, дедилар (Имом Муслим ривояти).\nЖамоат намози – мўминлик белгиси. Абу Саид Худрий розияллоҳу анҳудан ривоят қилинади. Расулуллоҳ соллаллоҳу алайҳи васаллам бундай дедилар: «Қачон масжидга боришга одатланган кишини кўрсангизлар, унинг иймонли эканига гувоҳлик беринглар. Чунки Аллоҳ таоло бундай марҳамат қилган: “Аллоҳнинг масжидларини фақат Аллоҳга ва охират кунига имон келтирган, намозни баркамол ўқиган, закот берган ва фақат Аллоҳдангина қўрққан кишилар обод қилурлар”(Тавба сураси, 18‑оят) (Имом Термизий ривояти).


18 январ 2020, Тошкент вақти: 20:09\nСАМАРҚАНД. “Самарқанд шаҳри МИБдан ёзмоқдамиз. Бизда иш вақти чегараланмаган. Эрталаб соат 7 дан кечки 12 гача иш. Истаган пайтда – гоҳ тонгда, гоҳ тунда йиғилиш ўтказишади. Байрам кунлари ҳам ишлаймиз. Ҳатто меҳнат таътилидагилар ҳам ишга чиқишга мажбур. Раҳбарият нега меҳнат қонунчилигига риоя қилмайди?”


Бунёдкорлик ва амалий шижоат самараси\n“Агар бизнинг куч-қудратимизга шубҳа қилсангиз, биз қурдирган иморатларга -боқинг”. Бундан етти аср муқаддам Амир Темур амри билан бунёд этилган маҳобатли ва муҳташам Оқсарой пештоқига битилган ушбу сўзларни ўқигач, бобокалонимизнинг бунёдкорлик борасидаги бемисл қудрати, юксак даҳоси, асрларга татигулик эзгу ишларини яна бир карра ёдга оласиз.\nМусаффо ҳаво, гўзал манзаралар\nҲар йили баҳорда юртимизда кенг кўламли ободонлаштириш ва кўкаламзорлаштириш ишлари олиб борилади. Натижада шаҳару қишлоқларимиз боғ-роғларга, яшилликка бурканмоқда. Шу кунларда манзарали ва мевали дарахт кўчатлари, анвойи гуллар экиш тадбирлари янада қизғин тус олган. Сабаби, қуёш ҳамал буржига оғган ҳозирги пайтда ўтқазилган ниҳол бехато униб чиқади. Халқимиз “Ҳамал кирди — амал кирди”, деб бежиз айтмайди-да!


Жосуслар 700 от кучига эга Jeep Grand Cherokee’ни суратга туширди - Carzone.Uz\nЖосуслар 700 от кучига эга Jeep Grand Cherokee’ни суратга туширди\nAutoevolution нашри ихтиёрида Jeep Grand Cherokee’нинг энг кучли ва энг тезкор модификацияси — Trackhawk’нинг жосуслик суратлари пайдо бўлди. Янги автомобиль ҳажми 6,2 литр бўлган олти цилиндрли Hellcat двигатели билан таъминланади, унинг қуввати 700 от кучига тенг.\nСуратларга кўра, йўлтанламасниҳнг радиатор панжараси кичраяди, унинг остида эса учта ҳаво панжарачалари пайдо бўлади. Автомобилнинг олд бампери нисбатан пастроқ бўлади, туманга қарши ёруғлик диодли чироқларнинг янги блоки ва орқа эшикда спойлер билан таъминланади.\nJeep Grand Cherokee Trackhawk’га ўрнатиладиган мотор қуввати ҳақида ҳозирча аниқ маълумот берилмаяпти. Ҳозирги вақтда саккиз цилиндрли Hellcat юргизгичи Challenger масл-кари ва “кучайтирилган” Charger седанларига ўрнатилмоқда, бу машиналарда мотор 717 от кучи бермоқда.\nДастлабки маълумотларга кўра, янги йўлтанламас 3,5 сония ичида соатига 100 километрлик тезликка эриша олади, энг юқори тезлиги эса соатига 320 километрни ташкил этади.\nJeep Grand Cherokee Trackhawk’нинг дебюти 2017 йил июлида бўлиб ўтиши кутилмоқда. Тахминларга кўра, кейинчалик Dodge Durango йўлтанламасининг ҳам Hellcat двигателли модификацияси ишлаб чиқилади.


Қурилиш вазирлиги қошида техник меъёрлаш маркази ташкил этилди — manzur.uz\nmanzur.uz / 29.06.2020 28\nАввал хабар берганимиздек, Ўзбекистон Республикаси Қурилиш вазирлиги томонидан матбуот анжумани ўтказилди. Унда шаҳарсозлик соҳасида жорий этилган ва кейинги навбатда режага киритилган янгиланишлар юзасидан ахборот берилди.\nЮртимизда қурилишлар сифати ва самарасини ошириш мақсадида вазирлик қошида яқинда Қурилишда техник меъёрлаш маркази фаолияти ташкил этилди. Унда жаҳон миқёсидаги илғор билим ва тажрибага эга мутахассислар фаолият олиб боришмоқда.\nЎзбекистон Республикаси ҳудудида шаҳарсозлик фаолияти соҳасида техник жиҳатдан тартибга солишда миллий норматив ҳужжатлар билан бир вактда Британия, Хитой, АҚШ, Япония, Корея каби хорижий давлатларнинг норматив ҳужжатлари, қурилиш меъёрлари ва стандартлари ҳам ўрганилмоқда.\nҚурилишдаги норма ва меъёрлар нима ўзи деган саволимизга Қурилишда техник меъёрлаш маркази Рустам Қўчқоров шундай жавоб берди:\n– Бино қурилишида ҳар бир ўлчамнинг меъёрий параметрлари бор. Ҳар бир лойиҳа уларга риоя қилинган ҳолда амалга оширилиши керак. Ҳар қандай объект ёки бинода, масалан, коллеж ёки мактаб хоналарида бир фоиз ташқи ёруғлик бўлиши лозим. Бу ўқувчиларнинг соғлиги учун, уларнинг кўзи чарчамаслиги учун жуда муҳим. Бу шарт ўша коллеж биноси қурилишидаги техник норма ҳисобланади. Нормани таъминлашнинг қоидалари кўп. Бунинг ечимини қандай бажаришдан қатъи назар норма таъминланиши шарт. Яъни хонада иккита дераза бўладими, учтами ёки шифтдан ёруғлик тушиб турадими, қандай бўлса ҳам белгиланган меъёр таъминланиши керак.\nОбъектнинг иссиқлик сақлаши бўйича ҳам худди шундай стандартлар мавжуд. Фикрим шуки, маълум лойиҳани амалга оширишда айнан битта хомашёдан қилинишини белгиланмаслиги лозим. Бу кўпинча монополияга олиб келади. Масалан, деворнинг бир метр квадратидан белгиланган меъёрдан кўп иссиқлик ўтмаслиги меъёр бўлса, норма шунга боғликки, у деворни ғиштдан қиласизми, шлакоблок ёки бошқа хомашёми нормадан кўп иссиқлик йўқотмайдиган бўлиши керак.\nKalit so`zlar: техник меъёрлаш, қурилиш\nҚурилиш соҳасида янги техник меъёрлар жорий этилади\nmanzur.uz / 25.09.2020 7


Ўзбекистон ва Исроил ўртасида сиёсий маслаҳатлашув ўтказилди\n2016 йилнинг 30 март, чоршанба куни Ўзбекистон Республикаси ва Исроил Давлати ташқи ишлари вазирликлари ўртасидаги сиёсий маслаҳатлашувларнинг тўртинчи раунди бўлиб ўтди. Бу ҳақда Ўзбекистон ТИВ матбуот хизмати маълум қилди.\nУчрашувда томонлар турли йўналишлардаги икки томонлама муносабатларнинг ҳозирги ҳолати ва истиқболлари, жумладан, парламентлараро алоқалар, савдо-иқтисодий ва инвестицион, маъданий-гуманитар ҳамкорликни атрофлича муҳокама қилди. Шунингдек, халқаро ва минтақавий муаммолар юзасидан фикр алмашилди.\nИсроил делегациясига ТИВ бош директорининг биринчи ўринбосари Жереми Иссахаров раҳбарлик қилди. Маслаҳатлашувларда Исроил элчиси Кармела Шамир иштирок этди.


Бин Ладиннинг ўғли Мисрдан ҳам чиқариб юборилди\n11 май 2021, Тошкент вақти: 18:34\nУсама бин Ладиннинг ўғли Умар Испаниядан сиёсий бошпана олиш уриниши самарасиз якунланиб, Қоҳирага қайтиб келгач, у ердан ҳам чиқариб юборилди. Умар бин Ладин ва хотини Зайнага Мисрга кириш рухсати берилмади. Икковлон Испанияга кетишдан аввал Мисрда бир неча ой яшаган.\nИспаниядан аввал Британия ҳукуматидан ҳам бошпана ололмаган эр-хотин Қоҳирадан Қатарга йўл олган самолётга ўтқазиб қўйилгани айтилмоқда.\nУмар Ал-Қайда террорчилик ташкилоти тутқич бермас етакчисининг 19 фарзандидан бири бўлиб, ўзининг айтишича, отасини кўп йиллардан бери кўрмаган.


«Соққа»сини берсангиз ишга қайта тикланасиз\nKo'rildi: 271 Qo'shildi: 02-03-17\nОязим Мирзақулова бундай бир неча йил илгари жиноят кўчасига кирди. Аммо, инсонпарвар қонунларимиз уни кечирди – Оязимнинг иши Амнистия актига кўра тугатилди. Аёл бу ҳолдан енгил нафас олди. Аммо, ўшанда унинг яна бир кун келиб жиноятга такрор қўл уриши кимнинг ўйига келибди, дейсиз?! Афсуски, шундай бўлиб чиқди. Оязимга аввалги ҳолат сабоқ бўлмаган экан. Йўқса, тузалиш йўлига кирмай, қайта нафс амрига мутеъ бўлармиди?!\nҲаммаси унинг ишончни суистеъмол қилиш орқали ўзга мулкини осонлик билан қўлга киритиш ва ўз эҳтиёжи йўлида тасарруф қилишга бўлган ҳавойи интилишидан бошланди. Оязим яна бир ҳамкасби Сора Йигиталиева билан тез-тез кўришиб турарди. Табиийки, ҳамкасблар, бўлиб ҳамки, аёлларнинг боши бир ерга қовушса, турмуш ва ишдаги яхши-ёмон ишлар, ўзгаришлардан оғиз очилади, ҳатто келгусидаги режаларгача аён этилади. Аввал туман тез тиббий ёрдам бирлашмасида ҳамшира бўлиб ишлаган, ҳозирда мактабга ҳамшира сифатида ўтказилган Сора ҳам бир куни гапдан-гап чиқиб, ўртоғига аввалги ишига қайтмоқчилигини маълум қилди. Кези келганида Оязимдан бу масалада ёрдам ҳам сўради. Оязим ёрдам беришини айтди. Лекин, у темирни қизиғида уришга интилиб, бу ёрдами учун 50-60 минг сўм даркорлигини маълум қилди.\n-Хўп,-деди Сора.-яна учрашамиз…\nЎз ишлари билан ҳовлида куйманиб юрган Оязим ташқарида кимдир чақираётганлигини эшитди ва остона томон юрди – Сора экан. У, ўзини тезроқ аввалги ишига қайтиши учун Оязим берадиган ёрдами эвазига бир даста пул бераркан, "бизда ҳам қолиб кетмас”, деб қўшиб қўйди.\n-Нималар деяпсиз, мен эртагаёқ бу ишга киришаман,-деди Оязим ва, Соранинг исм-фамилиясини ўзи билан олиб чиққан дафтарнинг бир четига ёзиб олди.\n-Демак, ишонсам бўлади-а?!,-деди у.\n-Ие, ишонмай қайга ҳам борасиз,-эътироз қилди унга Оязим.\nИккиси қуюқ хайрлашишди.\nОрадан роса уч кун ўтганида, Соранинг телефони жиринглади. Ўртоғим ишимни ҳал қилибди-да, деб севинган ва гўшакни шошиб қулоғига яқинлаштирган Соранинг Оязим айтган гапдан тарвузи қўлтиғидан тушаёзди – унинг иши ҳал бўлиши учун яна 100 минг сўм керак эмиш.\n-Бизни ишхонани юқоридан текшириш учун келишмоқда. Ўша ишларни бажариш давомида сизнинг оғирингизни ҳам енгил қилиб бераман…\nСора Оязимга яна ишонди. Жами 115 минг сўмни фириб йўли билан олган ҳамшира бу маблағни ишлатиб юборди. Бора-бора айтган важлари ўз кучини йўқотгач, у телефонини ҳам ўчириб, жавоб бермай қўйди.\nОхири сабр косаси тўлган Сора Оязимнинг яшаш хонадонига борди ва иши қачон ҳал бўлишини сўради.\n-Яқинда ҳал бўлади,-таскин берди у. Аммо, Сора энди бу гапга ишонолмасди. Шу боис, кўзи очилган Сора Оязимнинг ишидан норизо бўлди. Бировни норизо қилиб олинган пул унга вафо қилармиди?!\nЖиноят ишлари бўйича Пахтаобод туман судида бўлиб ўтган мажлисда ушбу масалага ойдинлик киритилди. Кўзи кўзига тушиб турадиган танишини алдаб, унинг пешона тери пулига эга чиққан Оязимнинг жиноий қилмиши қонун тарозисига солинди. Ўзбекистон Республикаси Жиноят кодексининг тегишли модда ва бандларига кўра айбли деб топилган Оязим Мирзақулова иш ҳақининг 20 фоизини давлат фойдасига ушлаб қолган ҳолда 2 йиллик аҳлоқ тузатиш ишларига жалб қилинди. Ўзгаларни алдаш орқали унинг маблағига ҳамён қаппайтирган ва бировни сарсон қилган ҳамширанинг иши ана шу йўсинда ниҳоя топди.


Ўзбекистон (U-19) ёшлар терма жамоаси ОЧ-2016 саралашининг Бангладешда ўтган “А” гуруҳи баҳсларида биринчи ўринни эгаллади.\nЎзбекистон ёшлар терма жамоаси таркибида Бангладешга “Бунёдкор” академиясидан 7 футболчи борди. Ёшларимиз Бутан, Шри-Ланка ва Бангладеш терма жамоалари билан куч синашишди.\nСаралашнинг биринчи ўйинида Жасур Абдураимов асосий таркибда “Бунёдкор” вакилларидан 4 нафарини - Исломжон Қобилов, Нурилло Тўхтасинов, Санжар Қодирқулов ва Ҳожиакбар Алижоновни майдонга йўллади. Терма жамоамиз 7:0 ҳисобида зафар қучди. Санжар Қодирқулов ва Нурилло Тўхтасинов биттадан голга муаллифлик қилишди.\nИккинчи учрашувда ёшларимиз шри-ланкалик тенгқурлари дарвозасига жавобсиз 3 тўп киритишди. Бу сафар ҳам бошланғич таркибдан Исломжон Қобилов, Нурилло Тўхтасинов, Санжар Қодирқулов ва Ҳожиакбар Алижонов ўрин олди. Тўхтасинов ва Қодирқулов бу сафар ҳам биттадан гол уришди.\nГуруҳдаги сўнгги баҳсда вакилларимиз мезбон Бангладеш термасини 4:0 ҳисобида мағлуб этишди. Исломжон Қобилов, Турсунбой Раҳимбердиев, Нурилло Тўхтасинов, Санжар Қодирқулов, Ҳожиакбар Алижонов каби бунёдкорчилар жамоа ғалабасига майдонда ҳисса қўшишди.\nШу тариқа, Ўзбекистон ёшлар терма жамоаси уч учрашувда 9 очко тўплаб, келаси йили Баҳрайнда ўтказиладиган Осиё чемпионатининг финал босқичига йўлланмани қўлга киритди.\n“Бунёдкор” вакилларининг саралаш турниридаги иштироки статистикасини эътиборингизга ҳавола қиламиз.\nТўрт нафар футболчимиз олимпия терма жамоасига чақирилди


Раянь Гарсия WBC чемпиони билан жанг қилмоқчи\n4 ноябрь, 2019, 15:13 385\nТеглар:Бокс | Сергей Ковалев\nРаянь Гарсиянинг навбатдаги рақиби ким бўлиши мумкин?\nКечагина Канело ва Ковалёв андеркартида Ромеро Дуно (21-2, 16 КОс) ни 1-раундда нокаут қилиб, ўзининг 19-ғалабасини нишонлаган Раянь Гарсия (19-0,16 КОс) ушбу вазнда яқиндагина WBC чемпиони деб эълон қилинган Девин Хейни билан жанг қилиш истагини билдирмоқда. Гарчи Девин ҳаваскор боксда 2 бора Гарсияга мағлуб бўлган бўлсада.\nҲозирда ҳолат мутлақо бошқача. Бу жанг ҳақида матбуот анжуманида Гарсиянинг ўзидан сўрашганида, жанг 2021 йил бошида бўлиши мумкинлигини айтган эди. У ҳозирда кейинги жангини Жорже Лайнрсэнд ёки Льюк Кемпбэлл билан бўлишни истаётгани ҳақида маълум қилган.\n"Канело" ва Ковалёвнинг жанг учун оладиган гонорарлари маълум... Мексикалик Сергейдан деярли 12 баробар кўп олади


Алдабергенов Қайрат Тутқабаевич » Томди тумани хокимлиги - Навоий вилояти\nФуқароларга давлат пенсияларини тайинлаш жараёнини соддалаштириш ҳамда пенсия ва нафақаларни етказиб бериш тизимини янада такомиллаштириш чора-тадбирлари тўғрисида\nЖамиятнинг ҳуқуқий саводхонлигининг барқарорлиги унинг тараққиётида қандай аҳамиятга эга.\nХалқ депутатлари Томди туман Кенгашининг навбатдаги йигирма учинчи сессияси\n"Аяққудуқ" овул фуқаролар йиғинида "Обод кишлок" давлат дастурида амалга оширилган ишлар юзасидан тузилган МАХСУС ШТАБида йиғилиш бўлиб ўтди.\nТомди туман сектор раҳбарлари "Аяққудуқ" овул фуқаролар йиғинида\nТомди тумани сектор раҳбарлари ташаббуси билан Томди тумани Болалар шаҳарчаси тарбияланувчиларга зиёфат уюштириб берилди\nБош сахифа » Хокимият » Рахбарият » Алдабергенов Қайрат Тутқабаевич\nХокимият » Рахбарият –\nТомди тумани ҳокими\nТелефон: 582-13-20, 582-13-22 (факс)\nҚабул кунлари: Ҳар хафтанинг жума куни\nЭлектрон почта: tomdi@nv.uz\nПочта индекси: 210800\n1966 йили Навоий вилояти, Нурота туманида туғилган.\nМиллати - қозоқ\nМалумоти олий. 1988 – йилда Тошкент халқ хўжалиги институтини тамомлаган, 2000 йилда Ўзбекистон Республикаси Банк Молия академиясини тугатган. Магистр.\n2009 йилдан - Халқ депутатлари Томди тумани Кенгаши депутати\n2010 йилдан - Ўзбекистон Республикаси Олий Мажлиси Сенати аъзоси\n2014 йилда "Дўстлик" ордени билан мукофотланган.\n1983-1984 йй. - Нурота тумани 23-сонли ўрта мактаб математика фани ўқитувчиси\n1984-1988 йй. - Тошкент халқ хўжалиги институти талабаси\n1988-1989 йй. - Нурота тумани давлат наслчилик корхонаси назоратчиси\n1989-1994 йй. - Нурота туман давлат наслчилик заводи механик цехи хисобчиси\n1994-1995 йй. - Навоий шахар давлат солиқ инспекцияси 1-тоифали хисобчи-хазиначи\n1995-1997 йй. - Навоий шахар давлат солиқ инспекцияси бош хисобчиси\n1997-2002 йй. - Навоий шахар давлат солиқ инспекцияси хисобга олиш, тахлил қилиш ва\nсолиқ статистикаси бўлими бошлиғи\n2002-2004 йй. - Навоий шахар давлат солиқ инспекцияси бошлиғи ўринбосари\n2004-2008 йй. - Навоий шахар давлат солиқ инспекцияси бошлиғининг биринчи ўринбосари\n2008-2009 йй. - Навоий шахар давлат солиқ инспекцияси бошлиғи\n2009 й-х/вақт. - Томди тумани ҳокими\nҚ.Алдабергенов оилали, икки ўғилнинг отаси.\nТуман ҳокими туманда олий мансабдор шахс бўлиб, айни бир вақтда ҳудудда вакиллик ва ижроия ҳокимиятини бошқаради.\nЎз ваколатларини яккабошчилик асосида амалга оширади.\nТуман ҳокими Ўзбекистон Республикаси Конституцияси, «Маҳаллий давлат ҳокимияти тўгрисида» ги Ўзбекистон Республикаси Қонуни, Ўзбекистон Республикаси Президентининг Фармонлари, қарорлари ҳамда Вазирлар Маҳкамаси, вилоят ҳокими қарорлари билан белгиланган ваколатлар доирасида ижроия ҳокимияти фаолиятини ташкил этади.\nТуманни ижтимоий-иқтисодий ривожлантириш вазифалари амалга оширилишини, жойларда Қонунлар, Ўзбекистон Республикаси Олий Мажлиси палаталари қарорлари, Ўзбекистон Республикаси Президенти фармонлари, қарорлари, фармойишлари ҳамда Вазирлар Маҳкамаси, вилоят ҳокими қарорлари ва халқ депутатлари вилоят Кенгаши қабул қилган ҳужжатлар ижросини, давлат бошқаруви органлари билан фуқароларнинг ўзини ўзи бошқариш органлари ўртасидаги алоқаларни, аҳолини, туманни бошқаришга жалб этишни таъминлайди.\nТуманда қонунийликни, жамоат тартибига риоя этилиши ва жиноятчиликка қарши кураш, фуқароларнинг хавфсизлигини таъминлаш, уларнинг ҳуқуқларини ҳимоя қилиш ва саломатлигини муҳофаза этиш билан боғлиқ чора-тадбирларни кўради, табиий офатлар, эпидемиялар ва бошқа фавқулотда ҳолларда тегишли ишларни ташкил этади. Мудофаа, сафарбарлик, фавқулотда вазиятлар ҳамда ҳуқуқ-тартибот органлари фаолиятини мувофиқлаштириш масалалари билан шуғулланади. Кадрлар сиёсатини амалга оширади.\nТуманда миллий ғоя тарғиботи ва маънавий-маърифий ишларнинг самарадорлигини, уларнинг ҳаётийлиги ва таъсирчанлигини ошириш билан боғлиқ ишларни ташкил этишга бевосита раҳбарлик қилади.\nҚуйидаги ташкилотларнинг тегишли масалалари кўриб чиқилишини мувофиқлаштиради:\n- туман ҳокимлиги ташкилий-назорат гуруҳи;\n- туман ҳокимлиги иш юритиш бўлими;\n- вояга етмаганлар ишлари бўйича туман комиссияси масъул котиби;\n- туман ҳокимлиги ҳуқуқшуноси;\n- туман суди;\n- туман ички ишлар бўлими;\n- туман мудофаа ишлари бўлими;\n- туман ветеринария лабораторияси;\n- туман фермер ва деҳқон хўжаликлари (уюшмаси;)\nМуаллиф tomdiinfo 3-03-2017, 14:33\nНурмурадов Метет Кенгешбай ўғли\nХокимият » Рахбарият


Наманганлик болажонларнинг Самарқанд сафари: Биринчи Президентимиз Ислом Каримов мангу қўнимгоҳи зиёрат қилинди!\nИслом ота хобгоҳи, у киши туғилиб, вояга етган хонадон, ўқувчилик йиллари кечган 21-сонли мактаб. Уч кун давомида афсонавий Регистон мажмуасидаги зиёратгоҳлар, Шоҳи Зинда, Гўри Амир, Улуғбек расадхонаси, Ҳазрати Дониёр мақбараси, Имом Бухороий зиёратгоҳи, бу ердаги масжид, кутубхоналар, хорижлик сайёҳларнинг ҳайрат ва ҳавасга тўла нигоҳлари болажонларда унутилмас таассуротлар қолдирди.\n16 Июнь 2017 20:49 3752\nЖанубий Кореянинг «Chanel A» ва «SBS» каналлари Ўзбекистон ҳақида туркум кўрсатувлар тайёрлайди\n07 Июнь 2017 03:31 3729\n04 Июнь 2017 06:21 3941\n"Наманган-Ленд": Замонавий истироҳат ва кўнгилочар масканни барпо этилиши Наманганни гавжум туризм шаҳрига айлантиражак!\n30 Май 2017 00:45 7310\nҚарор матнида Ўзбекистон Республикаси ташқи иқтисодий фаолият Миллий банки «Қадимий Бухоро» сайёҳлик ҳудуди лойиҳасини молиялаштириш схемасини ташкиллаштирувчи ваколатли банк этиб белгиланган. Лойиҳаларда эса россиялик ўзбек миллиардери Алишер Усмоновнинг тўғридан-тўғри инвестициялари ва хайрия маблағларидан ҳам фойдаланиш назарда тутилган.\n28 Май 2017 02:55 5881\nНаманганнинг меҳмонхоналари неча юлдузли?\n...Энг кулгилиси қават бекаси хонани топшираётганингизда алмисоқдан қолган ўша радиоси ёки ювилаверганидан ҳилвираб кетган сочиқларни «Меҳмон ўзи билан олиб кетмаяптимикан?» деган гумонда алоҳида текшириб оларди, эҳтиёт шарт-да!\n27 Май 2017 06:07 6368\nНаманганлик журналист Антальяда Халқаро Медиа Форумда иштирок этмоқда ва Туркия маданият ва туризм вазири Наби Авжи билан эксклюзив суҳбат уюштирди\nТуркиянинг Анталья шаҳрида бўлиб ўтаётган Халқаро Медиа Форум (International Media Forum 2017) да иштирок этаётган vodiymedia.uz ахборот портали раҳбари, наманганлик журналист Дилмурод Жумабоев Туркия маданият ва туризм вазири Наби Авжи билан суҳбатлашди.\n23 Май 2017 00:29 3258\nФотомухбир Ҳотамжон: Венеция манзаралари (фото)\nЯқинда Ҳотам Мамадалиев Италия давлатининг қатор худудларида – Рим , Венеция шаҳарларида, Ватиканда бўлиб қайтди. Унинг фотонигоҳларидан Сиз ҳам бахраманд бўлинг\n13 Март 2017 10:45 4014\nФотомухбир Ҳотамжон: Италия манзаралари\n04 Март 2017 10:29 3765\nМулло Бозор Охунд Мақбараси\nНаманган шаҳрининг Лаббайтоға даҳаси, Курашхона мавзеи Намангансой соҳилида жойлашган Мулла Бозор Охунд ёдгорлиги мажмуаси халқимизнинг тафаррук масканларидан биридир. Мазкур зиёратгоҳ тўғрисида сўз юритишдан олдин Мулла Бозор Охунд ҳақида төхталиб өтсак.\n27 Февраль 2017 09:31 3853\n27 Февраль 2017 09:22 3578\nЛюксембургда Ўзбекистоннинг бой тарихий-маданий мероси ва улкан сайёҳлик салоҳиятининг тақдимоти бўлиб ўтди.\n12 Январь 2017 11:33 2197\nМингтепа 2000 йил аввал водийдаги энг йирик шаҳар бўлгани кашф этилди!\nХитой ва Ўзбекистон археологлари гуруҳи Фарғона водийсида жойлашган қадимий Мингтепа шаҳридаги қазув ишлари чоғида муҳим кашфиёт қилишди. Бу ҳақда Хитой ижтимоий фанлар академиясига таяниб Синхуа агентлиги хабар берганини ёзади Sputnik.\n11 Январь 2017 19:05 2295\nАХСИКЕНТ – «ФАРҒОНА ШАҲАРЛАРИНИНГ ОНАСИ»\n20 Декабрь 2016 09:18 0\n06 Декабрь 2016 18:49 2270\n"Поедем, поедим!" кўрсатувининг Ўзбекистонга бағишланган навбатдаги сони эфирга узатилди (ВИДЕО)\nШу йилнинг 5-7 октябрь кунлари НТВ (Россия) телеканалининг "Поедем, поедим!" дастури ижодкорлари мамлакатимизга ташриф буюриб, Жон Уоррен бошчилигидаги суратга олиш гуруҳи Хиванинг диққатга сазовор жойларида тасвирга олиш ишларини олиб боришди.\n21 Ноябрь 2016 13:22 2265\n14 Ноябрь 2016 12:42 3218\nNational Geographic журналисти Ўзбекистон пиёда саёҳатини якунламоқда\nNational Geographic журналисти Пол Салопек етти йиллик пиёда саёҳатининг Ўзбекистон қисмини якунламоқда.\n29 Октябрь 2016 07:58 2272\n06 Октябрь 2016 09:17 2542\n05 Октябрь 2016 07:13 2008\n Технология 26 Февраль 2019 14:38 411\n Билдирги ва эълонлар 25 Февраль 2019 13:01 119\n Билдирги ва эълонлар 21 Февраль 2019 21:02 230\n Таълим 19 Февраль 2019 19:17 618\n Туризм 19 Февраль 2019 16:25 483\n Иқтисодиёт 19 Февраль 2019 14:45 470\n Жамият 17 Февраль 2019 18:45 749\n Таълим 17 Февраль 2019 17:55 857\n Билдирги ва эълонлар 16 Февраль 2019 19:40 144\n Маданият 16 Февраль 2019 17:15 786\n Иқтисодиёт 16 Февраль 2019 16:02 682\n Технология 15 Февраль 2019 18:34 667\n Маданият 15 Февраль 2019 17:43 814\n Жамият 14 Февраль 2019 21:03 584\n Иқтисодиёт 14 Февраль 2019 17:53 612\n Адабиёт 14 Февраль 2019 13:07 553\n Жамият 13 Февраль 2019 17:32 517\n Билдирги ва эълонлар 11 Февраль 2019 11:47 172\n Иқтисодиёт 09 Февраль 2019 19:25 669\n Маданият 09 Февраль 2019 10:20 659


Алибекнинг жажжигина юраги – SEN.UZ\nАлибекнинг жажжигина юраги\nАбдуллаев Алибек Хоразм вилояти Урганч шаҳрида яшайди. У оғир юрак нуқсони билан дунёга келган. Болажоннинг ҳаётини сақлаб қолиш учун унга Франциянинг Нант шаҳридаги клиникада икки маротаба ўта мураккаб юрак операциялари бажарилди. Ушбу операциялар ва улардан кейинги муолажалар Лола Каримова-Тилляеванинг "Sen Yolg’iz Emassan" Фондининг молиявий кўмаги билан амалга оширилди.\nАлибекнинг биринчи операцияси 2017 йилнинг март ойида бажарилди.\n2019 йилнинг январь ойида эса Алибек бутунлай тузалиб кетиши учун француз жарроҳлари унга иккинчи асосий операцияни ўтказдилар. Муваффақиятли бажарилган операция ва бир ярим ойлик муолажадан сўнг Алибек бувиси билан бирга Тошкентга қайтиб келди.


Марказий Осиëда диниий эркинлик муаммолари\n23 январ 2021, Тошкент вақти: 06:46\nA. ARAL АҚШ Давлат Департаменти бир неча йилдан буëн давом этаëтган анъанага кўра, дунë мамлакатларидаги диний эркинликлар вазияти хусусидаги 2003 йилги йиллик ҳисоботини эълон қилди. Унда Марказий Осиë ва Яқин Шарқ минтақасидаги қатор мусулмон давлатларда диний эркинликларнинг поймол этилгани қаттиқ танқид қилинади.\nҲисоботда Туркманистон, Ўзбекистон, Ироқ, Судан, Саудия Арабистони, Покистон ва Эрон диний эркинликлар мавжуд бўлмаган мамлакатллар қаторига киритилган.\nУшбу ҳисоботнинг қисқача мазмуни ва Ўзбекистонга оид қисми билан Азизулло Арол таништиради.\nМарказий Осиëда Туркманистон ва Ўзбекистон, Яқин Шарқда Эрон, Саудия Арабистони ва урушдан олдинги Ироқ дунëдаги мусулмон давлатлар орасида диний озчиликни расман тан олмаган мамлакатлар сифатида қайд этилади.\nМиср ҳам ўтган йил давомида диний гуруҳларга нисбатан камситишларга йўл қўйган мамлакатлар сирасида тилга олинади. Туркия ва Исроил ҳам диний эркинликлар вазияти жиҳатидан 2003 йилда Миср қаторидан ўрин олган. Покистон ва Судан эса, расман тан олинган диний гуруҳдан бошқа мазҳабларни камситганликда айбланади.\nҲисоботда шунингдек Бирма, Хитой, Шимолий Корея, Лаос, Вьетнам ва Куба диний эркинликлар қаттиқ таъқиқланган давлатлар рўйхатига киритилган.\nАҚШ Давлат Департаментининг йиллик ҳисоботида ҳар доимгидек Марказий Осиë мамлакатларига ҳам жиддий эътибор берилган. Унда Марказий Осиë давлатларининг конституция ва қонунларида диний эркинликлар ҳимоя қилиниши ва таъминланиши тўғрисида кафолат берилган бўлса-да, амалда кўпинча бундай эркинликларнинг чеклангани, айни пайтда вазиятнинг республикадан республикага фарқ қилиши айтилади.\nДавлат Департаменти ҳисоботида Марказий Осиëнинг бошқа давлатларига қараганда Ўзбекистонга кескинроқ баҳо берилиб, мамлакатда диний эркинликларнинг ниҳоятда чегаралангани тилга олинади. Айни пайтда, Ўзбекистонда 2003 йили диний эркинликлар соҳасида ўтган йилга қараганда бир мунча ижобий силжиш кузатилгани, диний оқимларга мансуб кишиларнинг қонунсиз равушда қўлга олиниши, қийиноқларга солиниши, адолатсиз тарзда озодликдан маҳрум этилиши ҳоллари бир қадар камайгани таъкидланилади ҳисоботда.\nКузатувчиларга кўра, бундай ижобий ўзгариш ҳукумат кўрсатмаси бўйича иш кўрадиган диний ташкилотлар ҳисобига амалга ошган. (овоз)\nИнсон ҳуқуқлар ҳимоячиси Абдуманноб Пўлатга кўра, АҚШ Давлат Департаменти томонидан террорчи ташкилотлар рўйхатига киритилган Ўзбекистон Исломий Ҳаракати, шунингдек Исломий экстремист ташкилот сифатида танилган Ҳизб-ут-Таҳрир аъзоларини аëвсиз қамоққа олишлар 2003 йилда бир оз камайган. (овоз)\nҲужжатда қайд этилишича, Вашингтон ва Тошкент расмийлари ўртасидаги ҳар бир мулоқот ва учрашувда инсон ҳуқуқлари, жумладан, диний эркинликлар вазияти муҳим масала сифатида тилга олинади.\nҲисоботда қайд этилишича, АҚШнинг Ўзбекистонга берадиган сиëсий, иқтисодий ва ҳарбий ëрдамларининг ортиш-ортмаслиги инсон ҳуқуқлари, хусусан диний эркинликлар соҳасидаги ижобий ўзгаришларга боғлиқдир.


НОЗИК МУНОСАБАТЛАРДАН РУҲИЙ ЎЗГАРИШЛАРГАЧА... | Суғдиёна биринчи аёллар электрон журнали\nНОЗИК МУНОСАБАТЛАРДАН РУҲИЙ ЎЗГАРИШЛАРГАЧА...\nМуштарийларнинг таҳририятга йўллаётган ҳеч бир мурожаати эътиборимиздан четда қолишини истамаймиз. Имкон қадар ҳар бирига жавоб беришга, муаммоларига ечим топишда кўмаклашишга ҳаракат қиламиз. Галдаги саволларингизга андролог-сексопатолог Рамазон НАЗАРОВ жавоб беради.\n– Ёшим 25да. Уйланганман. Илгари жинсий ҳаёт масаласида муаммо бўлмаган. Энди эса яқинликнинг жуда тез тугаши ташвишга солаяпти. Эҳтимол, соғлигимда бирор муаммо бормикан деб ўйланиб қолдим.\n– Бундай пайтда дарров дори-дармонга ёпишиб бўлмайди. Яхшиси, яқинликка руҳан ва жисмонан тайёргарлик кўринг. Бунинг учун яқинликнинг бошланғич қисмини узоқроқ чўзилишига ҳаракат қилинг. Барча ҳаракатларингиз чин дилдан, табиий бўлиши, шошмаслик яқинликнинг узоқ давом этишига, албатта, ёрдам беради.\n– Бу табиий ҳолат. Жанжал пайтида эр-хотин ўзи билмаган ҳолда кескин гаплар билан бир-бирининг кўнглига оғритиши мумкин. Ҳиссиётлар бироз тиниши учун маълум вақт керак бўлади. Лекин аразлаш ҳолати одат тусига айланмаслиги лозим. Маслаҳатим, ҳар қандай вазиятда бир-бирингизни рақиб эмас, жуфтлик сифатида тасаввур қилинг. Бу муаммоларга енгилроқ қарашингизга ва қандай вазият бўлмасин, бир-бирингизни тушунишингизга ёрдам беради.\nÂ — Катта ўғлимни 4 ёшли бўлгач, алоҳида хонага чиқардим. Кичиги эса энди иккига кирди. Тез-тез шамоллаб қолади. Шунинг учун кўпроқ ўзим билан олиб ётаман. Аммо бу эримга ёқмайди. «Болани қачон алоҳида ётишга ўргатасан, эр-хотиндек яшаймизми ўзи» деяверади. Бир-икки марта алоҳида ётқизиб кўрдим, тунда хархаша қилгач, ноилож яна ўзим билан олиб ётибман. Шуни деб турмуш ўртоғим мендан узоқлашиб кетмасайди, деб қўрқаяпман.\n– Эрингиз бу вазиятда тўлақонли ҳақ. Бу ёшда фарзандингиз бемалол алоҳида хонада ётиши мумкин. Ҳатто, бундай қилишга мажбурсиз. Чунки бу гигиеник томондан ҳам тўғри келмайди. Боз устига болада мустақиллик тушунчасини ривожлантириш, қоронғидан қўрқмасликка ва сизга ҳадеб қарам бўлмасликка ўргатиш учун ҳам шундай йўл тутишингиз керак. Уйдаги «об-ҳаво» яхши бўлиши учун эр-хотин муносабатларида ҳеч қандай муаммо бўлмаслиги шарт. Кичкинтойингиз ётадиган хонани иситиш воситалари билан жиҳозлаш, каравотига ўзи ётқтирган мультфильм қаҳрамонлари суратлари туширилган кўрпа-тўшаклар солиш, болаларбоп тунги чироқ ёқиб қўйиш орқали болангизни янги жойига ўргатинг.\n– Турмуш ўртоғингизда туғруқ жараёни оғир кечгани бўлиши мумкин. Балки бунинг асорати сифатида жинсий аъзоларига шикаст етгандир. Ва жинсий яқинлик пайтида у оғриқ сезиши табиий. Буни аниқлаш учун шифокор-гинекологга бориб, вазиятни аниқлаш зарур. Бундан ташқари, аёлларнинг организми гормонал ўзгаришни бошдан кечиради. Бу дегани аёл ўзини биринчи галда она сифатида намоён қилади. Аёллик вазифалари эса четга чиқади. Буни ҳам ҳисобга олган ҳолда, рафиқангизга бола парваришида кўпроқ ёрдам бериб, вазиятни эски ҳолатга келтиришингиз мумкин.\n«ТАШВИШЛАР МУНОСАБАТЛАРГА АРАЛАШМАСИН ЭКАН...»Â — Яқинлик пайти рафиқам уйдаги кичик муаммоларни ҳам айтаверади. Мен эса бундай жараёнда ҳеч нима чалғитишини истамайман. Бу ҳақда унга бир неча марта айтдим, барибир ўз билганидан қолмайди. Шуни дебми билмадим, «муносабат»лардан кўнглим қолиб кетаяпти.\nБарно ҲОЖИМИРЗАЕВА тайёрлади. Â Twitter НравитсяSocButtons v1.5


Горизонтал ривожланаётган мамлакат (фото)\nГерманиядаги саёҳатларим давомида кўпинча ўзим учун қизиқарли деб билган жойлар ва ҳолатларни суратларга муҳрлайман. Қуйида уларнинг бир нечтасини кўришингиз мумкин.\nГерманияга келиб, «Puma» кийимлар брендидан фойдаланишни бошладим. Ушбу расм «Puma» нинг асосий офиси жойлашган, Херцогенаурах шаҳарчасида олинган. Улар ёш ва ҳаракатчан аудитория учун қулай ва ҳамёнбоп қийматни яратишади. Энг қизиғи, ушбу жойдан бир километр масофада бошқа катта бренднинг штаб-квартираси жойлашган.\nСпортга қизиқувчилар яхши билишади «Adidas» ва «Puma» брендлари Дасслер ака-укалар томонидан Германияда яратилган. Кўп йиллар мобайнида улар бирга ишлашган. Ади маҳсулот чиқариш сифатига жавоб берган, Рудолф эса сотиш ва маркетинг ишлари билан шуғулланган. Оилада низолар келиб чиқиши сабабли, 20 асрнинг иккинчи ярмида улар ажралиб, иккита рақобатчи брендларга айланишган.\nГерманияга энди 2019 йилга учиб келганимда Магдебург шаҳрида ўқишни бошладим ва шунга ўхшаш уйда бир ярим йил яшаган эдим. Ушбу чиройли уй 1887 йилда қурилган ва бугунгача аъло даражада фойдаланилади. Немислар ҳақиқатдан муҳандислар халқи, деб ўйлайман. Уларнинг маҳсулотлари одатда юқори сифатга эга. Аҳамият бердим, улар барча ресурсларни самарадор ва тежамкор ишлатишади.\nГерманияда менинг эътиборимни тортган ва суратга муҳрланган ҳолат. Тавсиф керак эмас, деб ўйлайман. Кўп нарсани шундай ҳам кўриб ўрганса бўлади.\nГамбург порти. Глобализация жараёни тезлашгани сари халқаро савдо шаҳарлари ривожланади.\nЯхшилаб эътибор берган бўлсангиз, ушбу расмда филлар ёки жирафалар тўдаси сув ичгани орол бўйида эгилаётганга ўхшайди.\nБерлин Германиянинг пойтахти. Ушбу машиналардан қайси бирини танлаган бўлар эдингиз. Мен бир умр Мерседес брендини маъқул кўрганман. Тошкентда доимо яшил Мерседесда мактабга борардим, Берлинда эса сариқ рангига ўтдим. Қизиғи шуки, Германиянинг экспорт маҳсулотларида биринчи ўринни автомашиналар эгаллайди. Йилига тахминан 150 миллиард еврога яқин қийматни автомобил чиқарувчи йирик корхоналар дунё бўйлаб экспорт қилишади.\nМюнхен шаҳри чеккаси. Метро бекатига киришида жойлашган автотураргоҳ. Тўғрироғи, велотураргоҳ. Бу ҳолатни кўриб, ҳайратда қолдим. Давлат горизонтал ҳолатида ривожланаётгани учун, шаҳарлар билан қишлоқларда шароитлар деярли бир хил. Имкониятлар ҳар хил бўлиши мумкин, лекин йирик корхоналарга яқин жойлашган қишлоқларда одатда ер жуда қиммат бўлади. Бундан ташқари, битта кучли марказий шаҳар йўқ.\nҲар бир шаҳар ўз кучли томонларига эга: Мисол учун, Берлин сиёсий ва маданий марказ бўлса, Гамбург халқаро савдо билан жалб қилади. Франкфуртда молия ривожланган. Мюнхен шаҳрида технологиялар, мошинасозлик ва ҳаказо.\nКўп мисолларни келтирса бўлади. Муҳими, ушбу жараёнлар туфайли, кўпчилик шаҳарларда эмас, балки шаҳарлардан ташқаридаги кичик қишлоқларда яшашни афзал кўришади. Ҳар куни энг яқин метро ёки темир йўллар бекатига велосипедларда келиб, ишга шаҳарга кетишади. Ёки тескариси: шаҳарлардан қишлоқчаларга ишга боришади. Чунки кўп йирик компанияларнинг офислари ва заводлари чўл ўртасида жойлашган. Инфраструктура ривожлангани учун, А нуқтадан Б нуқтага ҳаракат қилиш осон ва бутун бошли 80 миллион аҳоли доимо ҳаракатда.\nГерманиянинг табиатини яхши кўраман. Умуман, табиатга бўлган меҳрга, экологияга муносабатга қойил қоламан. Мактабдан бўшаб, улар табиат билан гармонияда яшашни ўрганишади.\nБерлин шаҳрида парк маданияти яхши ривожланган. Ўнлаб паркларда минглаб ҳамшаҳарлар чиройли дам олишади: бақир-чақир қилмасдан, суҳбат даврада, кичик пикникларни манзур кўришади. Энг муҳими, паркларда чиқиндилар деярли учрамайди. Жамиятнинг ривожланиши юксак маданиятга боғлиқ.\nБавария тоғлари. Кёнигзее. Тасвирлар қолдирмаса ҳам бўлади. Шунчаки чиройли маскан. Сув жуда совуқ бўлса ҳам, чўмилиб кўрганмиз.\nБМW музейи. Биласизми, ушбу расмларни кўриб, бир фикр келади. Ривожланган жамиятлар ўз ялпи ички маҳсулотларини инсон капитали билан яратиш қобилиятига эга. Ривожланаётган жамиятларнинг ялпи ички маҳсулотлари эса, асосан, табиий ресурларга боғлиқ. «Биз бутун дунёда тан олинган юқори сифатли маҳсулотларни ярата оламизми?» деган саволни ўзимизга беришимиз мумкин. Ёки биз фақатгина ерни қазиб, хомашё ресурсларни сотишни маъқул кўрамизми. Дунёвий билимларга чанқоқ бўлсак, сифатли таълимга узоқ муддатда эътибор берсак, биздан ҳам дунёда танилган брендлар чиқади, деб ўйлайман.\nUzbekLife’нинг Германиядаги колумнисти


Posted on 07/05/2018 by nurbek in Бош мавзулар, Усмон Ҳақназаров, Ўзбекистон, Хабарлар with 0 Comments\nЖиноят ишлари бўйича Тошкент шаҳар судида Ўзбекистон Республикаси Жиноят кодексининг 159-моддасида назарда тутилган жиноятни содир этганликда айбланган судланувчилар Бобомурод Абдуллаев, Ҳаётхон Насриддинов, Шавкат Оллоёров ва Равшан Салаевлар иши бўйича суд мажлиси тугади.\nKUN.UZ мухбирининг хабар беришича, Бобомурод Абдуллаев, Ҳаётхон Насриддинов, Шавкат Оллоёров ва Равшан Салаевлар суд мажлисидан озодликка чиқарилди.\nСуд Бобомурод Абдуллаевни юқорида кўрсатилган модда бўйича айбдор деб топди ва уни иш ҳақининг 20 фоизини давлат даромадига ушлаб қолган ҳолда уч йилга ахлоқ тузатиш ишларига ҳукм қилди. Бобомурод Абдуллаев ҳибсда 221 кун сақлангани эътиборга олиниб, бу муддат чиқариб ташланди. Шу тариқа, энди бир йилдан бироз кўроқ ахлоқ тузатиш ишлари қолди.\nҲаётхон Насриддинов, Шавкат Оллоёров ва Равшан Салаевлар айбсиз деб топилди ҳамда оқланди.\nБобомурод Абдуллаев, Ҳаётхон Насриддинов, Шавкат Оллоёров ва Равшан Салаевлар суд залидан озодликка чиқарилган.


Лондонда Қозоғистон рассомлари кўргазмаси очилди | Қозоғистон янгиликлари: Сўнгги хабарлар «Kazakh TV» каналида | Kazakh TV\nЛондондаги Cromwellplace галереясида Алмагул Менлибаева ва Ербўсин Мелдибеков кўргазмаси очилди. Қозоғистонлик ижодкорлар янги ва бугунги кунда ҳам долзарблигини йўқотмаган машҳур асарларини тақдим этган. Масалан, Ербўсин Мелдибеков яратган, «Трансформер» деб аталган ижод намунаси Ўзбекистондаги кичкина хиёбон ҳақида ҳикоя қилади.\nПРЕСТОН БЕНСОН, CROMWELLPLACE БАДИИЙ ГАЛЕРЕЯСИ БОШҚАРУВЧИ ДИРЕКТОРИ:\n- Ушбу галереядаги мен севган экспонат – Тошкент тимсоли бўлган «Трансформер». У ердаги монументлар сўнгги бир аср давомида бир неча марта ўзгарди. Ҳозир худди шундай вазият ғарб жамиятида ҳам кузатиляпти. Бу ерда кўргазмалар ўтказиш жуда муҳим, нуқтаи назарингиздан Ғарб хабар топсин. Марказий Осиё тарихи бой, уни кўрсата олиш зарур.\nМЕРУЕРТ ҚАЛИЕВА, «АСПАН» ГАЛЕРЕЯСИ ДИРЕКТОРИ:\n- Муаллифларимизга қизиқиш катта. Алмагул Менлибаева ва Ербўсин Мелдибеков каби рассомлар асарлари кўплаб музей коллекцияларидан жой олган. Улар ҳозир турли гуруҳ кўргазмаларига ҳам тез-тез қўйилади. Биз эса галерея сифатида уларни Лондонда намойиш этишимиз жуда муҳим. Лондон маданият соҳасидаги марказий нуқталардан бири. Бу ерга жаҳоннинг барча жойларидан коллекционер ва кураторлар келади.\nТурли мамлакатлар музей ва коллекционерлари муаллифлар асарларига қизиқиш билдирмоқда. Масалан, Тожикистон ва Қирғизистон чегарасидаги тоғ тасвирланган «Ленин чўққиси» асари 15 минг еврога баҳоланди. Унинг 4 та вариантидан 3 таси сотилди. Картинани харид қилганлар орасида Гонконгдаги Замонавий санъат музейи ҳам бор.\n- Жуда ғаройиб. Жуда ёқтириб қолдим. «Аспан» галереясини кутиб олиш биз учун шараф. Унинг асарлари Лондонда биринчи марта қўйилди. Экспозиция жуда ғаройиб. Ташкилотчилар ҳаммасини аъло даражада уддалаган.\n- Буларнинг ҳаммаси мен учун янгилик. Ишларидан бири жуда ёқиб қолди. Уни севиб қолдим, дея оламан. Коллекциядан ажралиб турибди. Аёл, ёруғлик ва текстураси мен ёқтирган кўринишда.\nМамлакатимиз мэтрларини Лондонда Алмати галереяси тақдим этган. У ҳар йили Қозоғистонда бир нечта кўргазмалар ташкил қилади, тадбирларда 14 тача Марказий Осиё рассомлари қатнашади. Cromwellplace галереяси аъзоси сифатида йилига 4 марта Буюк Британияга қозоғистонлик муаллифлар асарларини олиб боради.\nлондонкўргазмаCromwell placeҚозоғистон рассомлариАлмагул МенлибаеваЕрбўсин Мелдибеков


Мессининг хайрия фонди 10 млн евролик даромадни яширган\n15:38 / 26.06.2017\nМашҳур футболчилар атрофида солиқ можаролари авж олишда давом этмоқда. Яқиндагина Криштиану Роналдунинг Испания ғазнаси олдидаги жуда кўп миқдордаги қарзи ҳақида кўплаб хабарлар берилди (15 миллион евро), кейин эса “ёмон йигитлар” рўйхатида португалияликнинг футболдаги бош рақобатчиси – "Барселона"нинг 30 ёшли ҳужумчиси Лионель Месси ҳам пайдо бўлди.\nЖурналистларнинг хабар беришича, Лео хайрия фонди ташкил этилганидан буён (2007 йил), то 2015 йилга қадар даромадининг катта қисмини декларациядан ўтказмаган.\nМухбирларнинг фикрича, ташкилот футболчининг бизнес-ишлари учун аслида бир ниқобдир.\n2009 йилда Лионель Месси отаси билан Аргентинадаги Росарио шаҳрида Fundacion Leo Messi ваколатхонасини очди, бироқ ўз ташкилотини Испанияда жамоатчилик сифатида рўйхатдан ўтказди. Журналистларнинг маълумот беришича, Месси айнан Росариода барча турдаги шартномаларни имзолаган, бироқ ҳеч қандай декларацияни тақдим этмаган.\nКейинчалик Аргентина молия вазирлиги Fundacion Leo Messi’ни ўз рўйхатидан чиқариб ташлади, сабаби бир неча йил давомида ташкилот ҳисоблари ҳақида ҳисобот олмаган.\nБу можаро Леонинг хайрия фаолиятини жиддий тарзда обрўсизлантиради, аргентиналикнинг бутун дунё бўйлаб миллионлаб ишқибозлари айнан шундан фахрланишарди.\nЛионель Месси солиқни яшириш\nМесси товони 90 градусга бурилган фотосуратни эълон қилди\nМессининг акаси яна қамоққа олинди


Кичик саноат зоналари иштирокчилари учун имтиёз ва преференциялар бекор қилинмоқда | NORMA.UZ\nПрезидентнинг 10.01.2019 йилдаги ПФ-5621-сон Фармони чиққандан кейин КСЗ иштирокчиси бўлишга қарор қилган ташкилотлар эндиликда бу имтиёз ва преференцияларга эга бўла олмайдилар. Лекин фаолият кўрсатаётган иштирокчилар барча имтиёзларни 2020 йилнинг 1 январига қадар сақлаб қоладилар.\nМасалан, Тошкент ва Тошкент вилоятидаги КСЗ иштирокчилари улар жойлаштирилган кундан эътиборан 2 йил муддатга юридик шахсларга солинадиган мол-мулк солиғи ва фойда солиғидан (солиққа тортишнинг соддалаштирилган тизими қўлланаётганда) ҳамда ягона солиқ тўловидан («соддалаштирилган» тартибда) озод этилади.\nКўринишича, мазкур имтиёзлар юқорида келтирилган янги КСЗга тақдим этилмайди.\nишлаб чиқариш майдонлари ижара тўловининг энг кам ставкасини қўллаш;\nзарур ташқи муҳандислик коммуникациялари ва инфратузилмани қуриш "Ўзбекэнерго" ДАК, "Ўзтрансгаз" АК, Қорақалпоғистон Вазирлар Кенгаши, вилоятлар ва пойтахт ҳокимлиги ва бошқаларнинг шахсий маблағлари ҳисобидан амалга оширилади.\nулар томонидан инвестицион ва бошқа ижтимоий мажбуриятлар тўлиқ бажарилган тақдирда берилган, лекин иштирокчи мақомини олган санадан бошлаб камида 5 йил ўтгандан кейин;\nўз ҳисобидан реконструкция ва мукаммал таъмирлаш ишлари ўтказилган, лекин иштирокчи мақомини олган санадан бошлаб камида 3 йил ўтгандан кейин.\nҲужжат Қонун ҳужжатлари маълумотлари миллий базасида расман эълон қилинган ва 11.01.2019 йилдан кучга кирди.\nСамарқанд вилоятида 3 та кичик саноат зонаси кенгайтирилди


ТДИУ Самарқанд филиалида янги ўқув йили кредит-модул тизимида жорий этилади - zarnews.uz\nТошкент давлат иқтисодиёт университети Самарқанд филиали 2020-2021 ўқув йили учун Германия, Латвия ҳамда Россия олий таълим муассасалари билан ҳамкорликда ташкил этилган қўшма таълим дастурлари асосида талабаларни қабул қилади. Бу ҳақда бугун, 2 июль куни вилоят матбуот уйида бўлиб ўтган онлайн брифингда филиал директори Олим Муртазаев хабар берди.\nБакалавриат таълим босқичида белгиланган қабул квоталарида ўқиш тўлов-контракт асосида 2+2 қўшма дастури бўйича Вайнштефан-Триздорф университети (Германия, ўқиш 2 йил ўзбек тилида, 2 йил немис тилида) билан ҳамкорликда иқтисодиёт: озиқ-овқат тизимларини бошқариш, Латвия амалий билимлар ва технологиялар университети (Латвия, ўқиш 1 йил ўзбек тилида, 3 йил инглиз тилида) билан ҳамкорликда рақамли бошқарув ва барқарор ривожланиш ҳамда Санкт-Петербург давлат телекоммунакациялар университети (Россия, ўқиш 4 йил рус тилида) билан ҳамкорликда рақамли иқтисодиёт таълим йўналишларига талабалар қабул қилиш режалаштирилган.\nФилиалда янги ўқув йили кредит-модул тизимида жорий этилади. Ўтган йили филиалга 225 нафар абитуриент қабул қилинган бўлса, янги ўқув йилида 300 нафар кундузги ва 100 нафар сиртқи бўлимга талабалар қабул қилинади. Шунингдек, бу йил олий таълим муассасасида банк иши ва аудит, солиқ ва солиққа тортиш, статистика (тармоқлар ва соҳалар бўйича) таълим йўналишлари очилди.\nБрифингда филиал директорига талабалар ва абитуриентлар онлайн тарзда саволлар берди. Саволларнинг асосий қисми бу йилги қабул жараёнлари ва кириш имтиҳонлари ҳақида бўлди. Унда ногиронлиги бўлган шахслар учун филиалда давлат гранти асосида 6 та кундузги ва 2 та сиртқи таълимга квоталар ажратилгани маълум қилинди. Онлайн брифингда талабалар томонидан берилган барча саволларга жавоб берилди.\nШуни алоҳида қайд этиш керакки, вилоятдаги бошқа олий таълим муассасаларидан фарқли ўлароқ филиал рақамли иқтисодиёт таълим йўналиши бўйича мутахассис тайёрлайдиган ягона олий таълим муассасаси ҳисобланади.


Файл кўринишида юклаб олиш (65кб)\n2014 йилнинг январь-март ойларида саноат махсулоти ҳажми\n358016,6 млн. сум, ёки 2013 йилнинг январь-мартига нисбатан 127,1 фоизни ташкил этди.\nҲисобот даврида 182645,0 млн. сўмлик истеъмол товарлари ишлаб чиқарилиб, 2013 йилнинг январ-мартига нисбатан 158,6 фоизни ташкил этди. Жумладан, 77330,5 млн. сўмлик озиқ-овқат маҳсулотлари ва 91723,9 млн. сўмлик ноозиқ-овқат моллари (ўтган йилнинг шу даврига нисбатан мос равишда фоиз 103,6 фоиз ва 3,4 марта кўп) ишлаб чиқарилди.\n2014 йил январ-март ойларида саноат тармоқлари бўйича саноат маҳсулоти ҳамда истеъмол товарлари ишлаб чиқарилиши қуйидагича ифодаланади:\nянвар-мартига нисбатан фоиз